ועדת המשנה לדיון בהצעת חוק העיריות, כנסת 17, פרוטוקול מספר 5, 2008-01-21 09:00

אופיר פינס-פז: אני מתכבד לפתוח את ישיבת הוועדה.

אופיר פינס-פז: אנו דנים היום בהמשך חוק העיריות.

אופיר פינס-פז: משרד הפנים מבקש לדון בהערות התקנון קודם.

יהודה זמרת: אנו מעדיפים להתחיל עם החוק.

דוד אזולאי: הייתי מבקש לדעת שני דברים.

דוד אזולאי: ישנה חוות דעת של היועצת המשפטית של הכנסת.

דוד אזולאי: אני פניתי וביקשתי דיון בעניין חוות הדעת שלה.

דוד אזולאי: הייתי מבקש לדעת, מה יהיה סדר הדיון בהצעת החוק שאנו דנים עליה.

דוד אזולאי: כרגע אני רואה שאנחנו מקיימים דיון על כל פרק ופרק.

דוד אזולאי: מה הלאה?

אופיר פינס-פז: לגבי חוות הדעת של היועצת המשפטית של הכנסת – קיבלתי וקראתי אותה, כמו כל חברי הכנסת של הוועדה.

אופיר פינס-פז: אני קיימתי דיון עם היועצת המשפטית של הכנסת, עם היועץ המשפטי של הוועדה, אנשי הלשכה המשפטית של הכנסת, עם אנשי הייעוץ המשפטי של משרד הפנים, המשנה ליועץ המשפטי לממשלה, עו"ד שריד דנה, עו"ד שלום זינגר, שהיה היועץ המשפטי לשעבר של משרד הפנים, שהיה ממנסחי החוק, והדברים לובנו.

אופיר פינס-פז: חוות הדעת הזו כבודה במקומה מונח.

אופיר פינס-פז: אני מייחס לה חשיבות, והיא מבחינתך, חה"כ אזולאי, יכולה להיות חלק מהחומרים שיכולים להדריך אותך בדיון בוועדה או בתהליך קבלת ההחלטות.

אופיר פינס-פז: אין לה מעמד עודף או מעמד מיוחד.

אופיר פינס-פז: יש פה חוות דעת, שאני מציע לקרוא אותה ולהתחשב בה.

אופיר פינס-פז: יש לי מה לומר עליה.

אופיר פינס-פז: בגדול אני לא מקבל אותה.

אופיר פינס-פז: בתוכה יש דברים שאני כן מקבל, אבל ברמה העקרונית אני לא מקבל אותה.

דוד אזולאי: אבל לא נקיים על זה דיון בפורום הזה?

אופיר פינס-פז: כי מצאתי לנכון לקיים על כך דיון בפורום יותר מצומצם.

אופיר פינס-פז: חבר הכנסת אזולאי, יש לנו שתי אפשרויות.

אופיר פינס-פז: אפשרות אחת היא לא לקדם את הצעת החוק, ואז חבל להטריח לכאן את כל האנשים מכל רחבי הארץ, וחבל לבזבז את זמנה של הוועדה.

אופיר פינס-פז: מה שאומרת היועצת המשפטית של הכנסת, כפי שאני מבין את דבריה, זה שהצעת החוק הזו לא צריכה להיות מקודמת.

דוד אזולאי: זה לא מה שמובן מחוות הדעת שלה.

דוד אזולאי: דווקא בגלל זה צריך לקיים דיון בפורום הזה, בהשתתפות חברי הכנסת.

דוד אזולאי: אני לא חושב שלקיים דיון בחוות דעת כזאת זה בהכרח למרוח את הדיון.

דוד אזולאי: אני לא מסכים עם זה.

אופיר פינס-פז: זה לא מה שאמרתי.

דוד אזולאי: זה מה שמשתמע מדבריך.

אופיר פינס-פז: לא.

אופיר פינס-פז: כדי שלא יהיו בינינו אי הבנות ושהדברים יהיו ברורים אני אגיד, שמי שרוצה לקרוא את חוות הדעת יוכל לקרוא אותה באינטרנט.

אופיר פינס-פז: תומר, תכניס אותה לאינטרנט.

אופיר פינס-פז: האם אתם לא בעד שקיפות?

אופיר פינס-פז: תכניסו אותה לאינטרנט, על מנת שכל אחד יוכל לקרוא אותה.

דוד אזולאי: אני מציע, שהיא תופץ בין כולם.

דוד אזולאי: זה לא סודי.

אופיר פינס-פז: חוות הדעת הופצה, וקיימתי עליה דיון.

אופיר פינס-פז: היועצת המשפטית של הכנסת מוזמנת לכל דיון של ועדת הפנים, בוודאי בנושא חוק העיריות.

אופיר פינס-פז: אין לי כוונה לקיים דיון בחוות הדעת הזו, חבר הכנסת אזולאי, משום שאת הדיון העקרוני בהצעת החוק הזו סיימנו מזמן.

אופיר פינס-פז: הדיון ה עקרוני התקיים בוועדה, גם במליאתה, וכרגע אנו עוברים על סעיפי הצעת החוק מתוך מטרה לקדם אותה.

אופיר פינס-פז: אפשר לשנות, אפשר להציע דברים חדשים, אבל אני לא חוזר אחורנית.

אופיר פינס-פז: אם חוות הדעת של היועצת המשפטית של הכנסת היתה מונחת מבעוד מועד, כאשר התחלנו לקיים את הדיונים ולא חודשים אחרי, ודאי שהייתי מקיים על זה דיון.

אופיר פינס-פז: באשר לדרכי עבודתה של הוועדה, אני אמרתי שהכוונה שלי היא שנסיים את העבודה עד סוף מושב החורף, עד סוף מרץ.

אופיר פינס-פז: אני מקווה שנעמוד בזה.

אופיר פינס-פז: סביר להניח שלא נצליח לעמוד בזה.

אופיר פינס-פז: זו הצעת חוק רחבה וגדולה, ולא קל לקדם אותה, אפילו לא לאדם כמוני, שיודע להריץ דברים קדימה.

אופיר פינס-פז: יכול להיות שיהיו סעיפים שאנחנו נחליט להעלות לקריאה שנייה ושלישית.

אופיר פינס-פז: אמרתי כבר, שהנושא של מספר חברי מועצה יוכרע עד סוף חודש מרץ, גם אם זה יוצע מהחוק ויעלה להצבעה נפרדת.

אופיר פינס-פז: חברים הולכים להתמודד, וכאשר אנשים הולכים להתמודד הם חייבים לדעת על כמה מקומות הם הולכים להתמודד.

אופיר פינס-פז: זה לא נכון להכריע בעניין הזה במועד מאוחר, כי אנשים רוצים להתחיל את ההתמודדות שלהם במועד סביר, כמה חודשים.

אופיר פינס-פז: לכן, בסוף חודש מרץ כל מי שרוצה להיות חבר מועצה בשלטון המקומי יידע באופן מדויק כמה מקומות יש ברשות המקומית שבה הוא רוצה להיבחר.

דוד אזולאי: כלומר, פיצול החוק.

אופיר פינס-פז: כן.

דוד אזולאי: האם נוציא רק את הסעיף הזה?

אופיר פינס-פז: לא בהכרח.

אופיר פינס-פז: נקיים ישיבה מסוימת שם נחליט מה מוציאים מהחוק.

דוד אזולאי: השאלה מתי נדע, איזה סעיפים יוצאו.

אופיר פינס-פז: על כך נקיים ישיבה מיוחדת, שבה נחליט מה מפצלים.

אופיר פינס-פז: זה יקרה לקראת אמצע מרץ.

דוד רותם: אבל יכול להיות איחוד, ומספר התושבים בעיר יגדל.

אריה בר: הוא יידע.

אופיר פינס-פז: איחוד זו לא המחלקה שלי.

אופיר פינס-פז: שר הפנים יודע שיש לי מה לומר על נושא האיחוד.

אופיר פינס-פז: אמרתי את דעתי בנושא האיחוד יותר מפעם אחת בוועדה הזו.

אופיר פינס-פז: אני לא משנה את עמדתי.

אופיר פינס-פז: אצלי תמיד רואים אותו דבר.

אופיר פינס-פז: יש לי עמדה בנושא האיחודים, אבל אני לא רוצה להיכנס לזה כרגע.

דוד אזולאי: מתי יתחילו הדיונים על ההסתייגויות?

אופיר פינס-פז: ברגע שנחליט מה מפצלים, יהיה אפשר לדון בהצעות ובהסתייגויות.

אופיר פינס-פז: חה"כ אזולאי, אתה יודע שאני מסודר, ואף פעם זכויותיך לא קופחו בוועדה הזו.

דוד אזולאי: אני מסודר לא פחות ממך, ולכן אני מבקש לדעת מתי הולכים לדון על ההסתייגויות.

דוד אזולאי: יש פה הסתייגויות מהותיות.

דוד אזולאי: לא מדובר בהסתייגויות לדיבור.

אופיר פינס-פז: אתה תדע.

אופיר פינס-פז: יכול להיות שחלק מההסתייגויות יתקבלו.

דוד אזולאי: אדרבא, נחסוך לעצמנו דיונים במליאה.

אופיר פינס-פז: לגבי כל היתר הסעיפים, אנחנו נצביע רק בסוף החוק.

עידו בן י צחק: קורא סעיף 73: (א) המועצה תבחר מבין חבריה, יושב ראש למועצה וממלא מקום ליושב ראש המועצה; ראש העירייה וסגניו לא יכהנו כיושב ראש המועצה.

עידו בן י צחק: (ב) יושב ראש המועצה וממלא מקומו לא יהיו זכאים לקבל שכר מקופת העירייה; אין בהוראה זו כדי לגרוע מזכותם לקבל גמול השתתפות בישיבות כאמור בסעיף 62 וההשתתפות בהוצאות השתלמות כאמור בסעיף 63.

עידו בן י צחק: (ג) עד לבחירת יושב ראש המועצה, וכן בהעדר יושב ראש המועצה וממלא מקומו יפתח ראש העירייה או אחד מסגניו את ישיבת המועצה ובהעדר ראש העירייה או אחד מסגניו – ותיק חברי המועצה הנוכחים בישיבה, וחברי המועצה יבחרו ביושב ראש לאותה ישיבה, ובלבד שלא יבחרו את ראש העירייה או אחד מסגניו; לעניין זה, "ותיק" – מי שתקופת כהונתו במועצה היא הארוכה ביותר, ברציפות או שלא ברציפות, ומבין בעלי ותק שווה – המבוגר שבהם.

עידו בן י צחק: (ד) המועצה רשאית, ברוב חבריה, להדיח את יושב ראש המועצה מכהונתו.

אופיר פינס-פז: למה אתם לא קובעים שיו"ר המועצה לא ייקבע בישיבה הראשונה של מועצת העיר החדשה?

תומר רוזנר: כי צריך לזמן את הישיבה הראשונה גם.

אופיר פינס-פז: אני מציע, שהמועצה תבחר בישיבתה הראשונה.

אופיר פינס-פז: במקרה הזה אנחנו נעצור כאן, כי זה סעיף מהותי.

אריה בר: אנחנו מבקשים, שהמועצה תבחר מבין חבריה על דעת ראש העיר.

אריה בר: זה היה הסיכום.

דני וקנין: הסיכום היה: רשאי ראש העירייה לבחור.

עדי אלדר: אנחנו מבקשים, לאפשר לראש העיר הנבחר על ידי התושבים לנהל גם את מועצת העיר.

עדי אלדר: אם הוא רוצה להעביר את הזכות הזו לחבר מועצה אחר שינהל, הוא יכול לעשות זאת.

עדי אלדר: אנחנו רוצים לאפשר לראש העיר להחליט, אם הוא מנהל את ישיבות המועצה, או שבוחרים מישהו אחר לנהל את ישיבות המועצה.

דוד אזולאי: היום בחלק מהרשויות הגדולות האופציה הזו קיימת.

דוד אזולאי: שמעתי מראשי הרשויות, שהם עומדים על כך שלא המועצה היא שתקבע, אלא שתהיה המלצה על דעת ראש העיר.

אריה בר: נכון.

אריה בר: האם המועצה יכולה לבחור מנהל מועצה בלי ראש העיר?

דוד אזולאי: אם כך, בשביל מה אנחנו צריכים את זה.

דוד אזולאי: בואו נשאיר את המצב הקיים היום.

דוד אזולאי: ראש העיר ברצותו ממנה את ראש המועצה, ברצותו לא ממנה את ראש המועצה.

קריאה: המצב היום מוגבל לגודל מועצות.

קריאה: אנחנו מציעים, שהאופציה הזו תהיה קיימת לכולם.

אריה בר: עלינו זה מקובל.

קריאה: אנחנו מציעים, שייאמר כי יושב ראש השלטון המקומי מייצג את ראשי הרשויות ולא את חברי המועצה.

קריאה: באופן טבעי יושב ראש המועצה הוא יושב ראש המועצה הנבחר.

קריאה: אם מחליטים שלא ראש הרשות יהיה ראש המועצה, צריך לאפשר למועצה להחליט, ולא לראש העירייה בלבד.

שמואל ריפמן: כמו אדי, גם אני חושב שאין מקום למנות יו"ר לישיבה.

שמואל ריפמן: במידה ודעתי לא מתקבלת, אנו מציעים שזה יהיה תקף לרשויות בהן מ-30,000 תושבים ומעלה.

שמואל ריפמן: לא בכל רשות שבה יש 5,000-10,000 תושבים יצטרכו למנות יו"ר לישיבה.

שמואל ריפמן: לכן, תקבעו אישור סף של 30,000 תושבים ומעלה.

שמואל ריפמן: יכול להיות שבערים הגדולות צריך את זה, אבל אצלנו לא צריך את זה.

אופיר פינס-פז: אני רוצה לומר את דעתי.

אופיר פינס-פז: לא במקרה סימנתי את הסעיף הזה כסעיף מכריע.

אופיר פינס-פז: אנחנו פה יורדים לנושא של מהות כל הצעת החוק הזאת.

אופיר פינס-פז: צריך להחליט מה רוצים.

אופיר פינס-פז: אם משרד הפנים מעוניין לשנות את מערכת היחסים בינו לבין השלטון המקומי ולצאת מהרבה מקומות בהם הוא מפקח ומבקר, הרציונאל הוא שבמקום משרד הפנים יהיה שינוי פנימי בתוך הרשות עצמה.

אופיר פינס-פז: מצד אחד חיזוק של פקידות מסוימת, ומצד שני חיזוק מועצת העיר.

אופיר פינס-פז: המכשיר המרכזי, כפי שהוצג לי כאשר אני הייתי שר פנים, לטובת נושא חיזוק מועצת העיר, הוא דרך זה שלא ראש העיר ינהל את ישיבות המועצה, אלא אחד מחברי מועצת העיר, שזה כמובן אדם מהקואליציה של ראש העיר, מישהו מטעמו של ראש העיר.

אופיר פינס-פז: זה מהטעם הפשוט, שעירייה היא גם כנסת וגם ממשלה.

אופיר פינס-פז: זה ההבדל בין השלטון המרכזי לשלטון המקומי.

אופיר פינס-פז: מצד אחד אנחנו צריכים להיות מאוד מעוניינים שהעירייה תתפקד כממשלה ושלא נפגע ביכולת הביצוע שלה, ומצד שני שהיא תתפקד כמו כנסת שיש בה קואליציה ויש בה אופוזיציה.

אופיר פינס-פז: הדבר הכי נכון היה לייצר שני פורומים: פורום אחד של הנהלת העירייה, שראש העיר מנהל אותה ומביא את סדר היום שלה.

אופיר פינס-פז: יכול להיות שהרבה מאוד סעיפים שהיום מגיעים למועצת העיר, לא צריכים להגיע למועצת עיר אלא לפורום ההנהלה של העירייה.

אופיר פינס-פז: פורום שני יהיה מועצת העיר, שתתפקד יותר כמו כנסת, כמו פרלמנט, שאותה לא ראש העיר מנהל, כמו שראש הממשלה לא מנהל את הכנסת, אלא יו"ר מועצת העיר.

אופיר פינס-פז: פורמט כזה מחייב שני פורומים.

אופיר פינס-פז: אין לנו שני פורומים.

אופיר פינס-פז: יש פורום הנהלה, אבל זה לא עובד ככה.

אופיר פינס-פז: ההקבלה היא לא פשוטה.

אופיר פינס-פז: מצד שני, אחת הביקורות של היועצת המשפטית של הכנסת היה בכל מה שקשור למעמד מועצת העיר בתוך הרשות המקומית.

אופיר פינס-פז: אני חושב, שבמקום שבו משרד הפנים יוצא החוצה מהנקודות בהן הוא היום קובע ושולט, יוצא מרצונו על פי הצעת החוק, צריך לראות איך מחזקים את מועצת העיר כגורם מאזן ובולם במובן החיובי של המילה.

אופיר פינס-פז: אחת הדרכים שעלו בהצעת החוק, היא שלא ראש העיר ינהל את הישיבות אלא מי מטעמו.

אופיר פינס-פז: יכול להיות שהדרך לעשות את זה בהסכמה, היא שאת סדר היום של מועצת העיר יקבע ראש העיר, כפי שזה קיים היום, ואת הישיבה עצמה ינהל אדם אחר.

אופיר פינס-פז: אם הרעיון הוא לבטל את הסעיף הזה ולחזור למצב שבו ראש העיר הוא זה שמנהל את מועצת העיר, אני מבקש להביא רעיונות אחרים לחדר הזה.

אופיר פינס-פז: צריכים לבוא רעיונות חלופיים המאפשרים לנו למצוא את נוסחת האיזון, שבה אנו מחזקים את מועצת העיר ביום שבו ראש העיר עושה יציאה מהפיקוח, הבקרה וההחלטות של הרשות המקומית.

מאיר שטרית: ישבנו על הסוגיה הזו עם השלטון המקומי, והגענו להסכמה שפותרת את העניין הזה.

מאיר שטרית: ההצעה היא שהמועצה רשאית על פי ראש העיר לבחור יו"ר מועצה.

מאיר שטרית: ירצה ראש העיר למנות ראש מועצה מטעמו, כמו בתל אביב, ימנה.

מאיר שטרית: אם הוא לא ירצה, הוא לא ימנה.

מאיר שטרית: שנית, הצענו לקבוע מגבלה שקובעת שזה יהיה אפשרי רק ביישובים בהם יש מעל 50,000 תושבים.

אופיר פינס-פז: זה המצב הקיים בחוק הקיים.

מאיר שטרית: לא.

מאיר שטרית: היום אפשר למנות כל אחד.

אופיר פינס-פז: זו הצעת חוק, אבל בחוק הקיים זה המצב הקיים.

מאיר שטרית: עד היום דובר על יישובים בהם מעל 100,000 תושבים.

מאיר שטרית: אנחנו מציעים שבמועצות בהן מעל 50,000 תושבים ראש הרשות באישור חברי המועצה יהיה רשאי למנות מישהו שיוכל לנהל את המועצה.

מאיר שטרית: אני יכול לומר לך את רשמיי כראש עיר לשעבר.

מאיר שטרית: אני בחלום הכי שחור שלי לא הייתי מסכים שמישהו ינהל את ישיבות המועצה שלי.

מאיר שטרית: הרי מי שמנהל את ישיבות המועצה יכול לקבוע במידה רבה את התנהלות הדברים, מתי מועצה תתכנס, את לוח הזמנים וכו'.

מאיר שטרית: זה לא הרעיון.

מאיר שטרית: מי שנבחר הוא ראש העיר.

מאיר שטרית: בדרך כלל אחד כזה לא ימונה אם אין לו רוב במועצה.

מאיר שטרית: כלומר, ראש העיר שיש לו קואליציה בכל מקרה ימנה איש שלו.

אופיר פינס-פז: לכן, הצעתי להפריד בין זה שראש העיר הוא זה שיקבע את סדר היום ואת מועד כינוס הישיבות, ורק את ניהול הישיבה פיזית יעשה אדם אחר.

מאיר שטרית: למה ראש העיר לא יכול לנהל אותה?

אופיר פינס-פז: בוודאי שהוא יכול, אבל עירייה היא לא רק ממשלה.

אופיר פינס-פז: עירייה זו גם ממשלה וגם כנסת.

אופיר פינס-פז: הרי אתה לא מעלה את דעתך שראש הממשלה ינהל את ישיבות הכנסת.

אריה בר: מה אתה עושה לגבי מועצה לאומתית?

מאיר שטרית: במועצה לאומתית יהרגו את ראש העיר.

אופיר פינס-פז: זה כמובן אסור שיקרה.

אופיר פינס-פז: במועצה לאומתית לא נאפשר דבר כזה.

קריאה: במועצה לאומתית זה קורה הרבה.

אופיר פינס-פז: במועצה לאומתית לא נאפשר את זה.

אופיר פינס-פז: אפשר להחליט על סייגים.

עדי אלדר: האיזונים שאתה מדבר עליהם קיימים.

עדי אלדר: היום חבר מועצת עיר רשאי להגיש שאילתות והצעות לסדר יום, שחייבות להיות נדונות בתחילת הישיבה ולא בסיומה.

עדי אלדר: אם אתה חושש שאין איזונים, זה לא נכון.

עדי אלדר: יש מספיק כלי ביטוי לאנשי האופוזיציה לומר את שלהם.

עדי אלדר: הם לא נחסמים בישיבות המועצה.

עדי אלדר: אני רוצה לתמוך במה ששר הפנים אמר קודם.

עדי אלדר: לא יעלה על הדעת שראש רשות שנבחר על ידי תושביו לא ינהל ישיבת מועצה.

עדי אלדר: אני אומר לך באופן אישי, שאני לא יודע איך זה יעבור.

עדי אלדר: זה אל"ף בי"ת של ניהול עיר.

עדי אלדר: אם אתם תשמטו את זה מידי ראש העיר, אתם תיצרו מצב של אי סדר ובלגן בישיבות מועצת העיר במשך שנים רבות.

חן ננה: מה שהוא מציג זה הדבר הרצוי ולא הדבר המצוי.

חן ננה: לאופוזיציה לא תמיד ניתנת האפשרות להגיב למה שקורה.

חן ננה: לא תמיד ניתנת זכות הביטוי.

חן ננה: לצערי, גם כאשר אנו פונים למשרדי הממשלה לא תמיד אוכפים את החוק.

חן ננה: בואו נשים הכל על השולחן.

חן ננה: כאשר ראש העיר עושה את הדברים שלא על פי חוק, אין מה לעשות.

אופיר פינס-פז: הכל ברור.

אופיר פינס-פז: זה שאת מספרת לנו מה קורה באור יהודה זה נחמד, אבל מה לגבי הסעיף הזה?

משה גפני: האם את באופוזיציה?

חן ננה: כן.

אופיר פינס-פז: מה דעתך לגבי הסעיף הזה?

חן ננה: לא מספיק חשבתי עליו.

אופיר פינס-פז: אז לא היית צריכה להרים את היד.

אופיר פינס-פז: זה לא דיון סתם.

אופיר פינס-פז: זה דיון על סעיפים.

שוקי פורר: בנושא הזה אפשר לקיים סימפוזיון של 4 ימים.

שוקי פורר: המפתח הוא בדברים שלך, ועל כך התווכחנו עם משרד הפנים לא פעם ולא פעמיים.

שוקי פורר: אם חושבים שתפיסת העולם היא שהמועצה מנהלת את העירייה, זה סיפור אחר.

שוקי פורר: ההקבלה בין כנסת, ממשלה ועירייה, זה ניסיון לא נכון.

שוקי פורר: אלה גופים אחרים לחלוטין, זו צורת שלטון אחרת.

שוקי פורר: תפיסת העולם של פקודת העיריות היום היא, שהרשות המבצעת היא ראש העירייה.

מאיר שטרית: וגם המחוקק.

מאיר שטרית: זה לא משטר נשיאותי.

מאיר שטרית: בארצות הברית הנשיא מנהל את הממשלה, וסגן הנשיא מנהל את הקונגרס.

שוקי פורר: הניסיון לומר שמועצת העיר תחליף את משרד הפנים ברגולציה, הוא ניסיון לא נכון.

שוקי פורר: זה לא יהיה קיים.

שוקי פורר: יש למועצת העיר מספיק סמכויות כדי לפקח ולהגביל את ראש העירייה.

אופיר פינס-פז: אתה אדם הגון.

אופיר פינס-פז: במצב הנוכחי איזה שינוי היית עושה במועצת העיר?

שוקי פורר: אין לי את הסכנה הזו ברחובות, אבל הסכנה היא במועצות לאומתיות בהן הרשות משותקת והתושבים לא מקבלים שירות.

אופיר פינס-פז: זה ברור.

אופיר פינס-פז: במועצה לאומתית זה עסק ביש.

שוקי פורר: אני חושב, שההצעה כפי שהגענו אליה עם משרד הפנים, היא הצעה מאוד מאוזנת.

שוקי פורר: היא מחזקת את המועצה בנתינת הסמכות והמעמד לחברי המועצה.

שוקי פורר: יחד עם זה, בערים רבות ראש העיר ייקח ברצון את האופציה הזו, וייתן למישהו אחר ליהנות מהנאומים היפים בישיבות המועצה.

שלום זינגר: אני חושב, שחלק ממה שאומרים ראשי הרשויות לא מבוסס, בטח לא על סמך החוק הזה.

שלום זינגר: הסמכויות האופרטיביות שיהיו למועצה יהיו באישור התקציב.

שלום זינגר: אם התקציב מאושר או לא מאושר, שם יאושר כוח אדם, שם יאושר מכירת הקרקעין וכו'.

שלום זינגר: אישור התקציב יעלה לדיון ולא משנה מי יהיה ראש המועצה.

שלום זינגר: אם הוא לא יעלה, יופעלו סנקציות.

שלום זינגר: לכן, האמירה שאם תבדיל בין ראש עירייה לבין ראש מועצה יהיה כאוס בעירייה, היא אמירה לא נכונה.

שלום זינגר: אני כן חושב, שההתמודדות עם מועצה לאומתית צריכה להיות אחרת.

שלום זינגר: יכול להיות שצריך לקבוע, שלא ימונה ראש מועצה, אלא אם כן זה יהיה על דעת ראש העירייה.

שלום זינגר: כך לא יהיה ניתן למנות מישהו מהאופוזיציה.

מאיר שטרית: על סמך איזה ניסיון אתה אומר את זה?

שלום זינגר: זו שאלה שקשה לענות עליה.

מאיר שטרית: קל לענות עליה.

מאיר שטרית: אם היית ראש עיר היית מבין שזה בלתי אפשרי.

שלום זינגר: לא הייתי ראש רשות 5 שנים.

מאיר שטרית: לכן, אתה לא יודע על מה מדובר.

שלום זינגר: אבל אני מכיר את השלטון המקומי לא מעט שנים.

מאיר שטרית: אני מכיר את השלטון המקומי יותר שנים ממך, ואני אומר לך שאתה לא יודע על מה מדובר.

מאיר שטרית: עם כל הכבוד לך, אתה טועה בגדול.

מאיר שטרית: המועצה לא מאשרת רק תקציב.

מאיר שטרית: אתה פשוט לא יודע איך עובדת עירייה.

מאיר שטרית: המועצה דנה בכל נושא שעומד על הפרק: בחינוך, ברווחה, בפיתוח, בתכנון ובנייה וכו'.

משה גפני: אני רוצה לדעת, מה הממשלה רוצה.

אופיר פינס-פז: אמר שר הפנים בצורה ברורה: רשאי ראש העירייה למנות מי מטעמו בעיריות מעל ל-50,000 תושבים.

קריאה: זה כמעט אותו דבר של מה שקורה היום.

נועה בן אריה: אני לא מסכימה שהתקציב הוא מהות הכל, ודאי לא כאשר אנו מדברים על תפקידה של המועצה והכוח שניתן לה, בעיקר שעה שהסנקציה הנמצאת היום במסגרת התקציב היא שהעדר אישור תקציב מועד יביא לפיזור אוטומטי לא רק של מועצת הרשות אלא גם של ראש הרשות בעצמו, מה ששונה מהוורסיה הקיימת היום בפקודת העיריות.

נועה בן אריה: אני חושבת, שכל מה שקשור בחיזוק מעמדה של המועצה יכול לקבל ביטוי בכל מה שקשור בנוהל ישיבות המועצה, בתקנון ישיבות המועצה, שבו עשינו אי אלו שינויים, שחלקם אף ביוזמתך, אדוני היו"ר, ונתנו מעמד למועצה גם מבחינת ישיבות שלא מן המניין, הצעות לסדר, מעמדה של האופוזיציה בדיון בהצעות לסדר במסגרת ניהול הישיבה וחיזוקה.

נועה בן אריה: אני חושבת, שזה המקום לטפל במעמדה של המועצה וכוחה, ולא במקום של ניהול ישיבת המועצה והסמכות לנהל אותה.

חנניה ויינברגר: הצעת החוק היא חידוש מבורך ומרענן.

חנניה ויינברגר: עם זאת, אני רוצה לומר כי בסעיף (ג) המילים: "ותיק חברי המועצה" מיותרות.

חנניה ויינברגר: אם נותנים לוותיק לנהל את הישיבה, אז אני מבין שיש לו מעמד.

חנניה ויינברגר: אם חברי המועצה הם אלה שבוחרים את היו"ר לאותה ישיבה, אז לא צריך למנות אותו בין חברי המועצה.

אופיר פינס-פז: זה בטרם הבחירה.

מוטי ששון: אופיר, אני חולק עליך.

מוטי ששון: אתה מתייחס לעירייה, שהיא גם ממשלה וגם כנסת.

מוטי ששון: המועצה מחוקקת ומתקינה חוקי עזר, וזו ההקבלה היחידה לכנסת.

מוטי ששון: תתייחס אליה כמו אל מועצת מנהלים.

מוטי ששון: יו"ר מועצת מנהלים הוא זה שמנהל את הישיבות.

מוטי ששון: ראש עיר נבחר לנהל את העירייה, ולא המועצה.

מוטי ששון: יו"ר מועצת המנהלים ירצה לנהל את הישיבה, ינהל אותה.

מוטי ששון: אם ירצה להעביר את הניהול למישהו אחר, יעביר אותה למישהו אחר.

תומר רוזנר: אני רוצה להצטרף לדבריו של עו"ד זינגר.

תומר רוזנר: רוב הנוכחים מתייחסים למעמדה של המועצה לפי המצב הנוכחי ולא לפי המוצע בחוק.

תומר רוזנר: צריך לזכור, שלפי המוצע בחוק רוב התפקידים שהיו תפקידי ביצוע של המועצה עוברים לדרגים מקצועיים.

תומר רוזנר: המועצה כבר לא תהיה ועדת מכרזים, היא לא תהיה ועדת הקצאות וכו'.

מאיר שטרית: אתה טועה.

מאיר שטרית: גם זה השתנה.

מאיר שטרית: אתה לא בעניינים.

מאיר שטרית: הצעת החוק שונתה על ידי מול השלטון המקומי.

משה גפני: מה אתה רב עם היועץ המשפטי?

מאיר שטרית: אני לא רב איתו, אני מעדכן אותו.

מאיר שטרית: אנחנו שינינו את התפיסה של החוק.

אופיר פינס-פז: אם שינתם את הצעת החוק, זה צריך להיעשות בצורה מסודרת באמצעות מכתב שלך עם הסעיפים שאותם אתה רוצה לשנות, ואז זה צריך לבוא בפני חברי הכנסת בצורה מסודרת.

אופיר פינס-פז: אנחנו יודעים שהיתה הדברות בינך לבין המרכז לשלטון המקומי, אבל היא לא דווחה לנו בכתב בצורה מסודרת.

מאיר שטרית: אני אשמח להעביר את זה בכתב.

אופיר פינס-פז: אני לא מכיר מכתב כזה.

יהודה זמרת: בישיבה הראשונה העברנו זאת לוועדה.

אופיר פינס-פז: לי דיווחת באופן אישי, אבל אני לא מכיר מכתב לוועדה.

דוד אזולאי: אני שומר כל מסמך בעניין הזה, וגם אני לא מכיר מכתב כזה.

מאיר שטרית: אנחנו נעביר אותו שוב.

מאיר שטרית: חוץ מזה, בגלל זה אני יושב פה כל הזמן.

תומר רוזנר: הסיכום של המרכז לשלטון המקומי עם השר לא מתייחסים לנושא של המועצה, פרט לנושא של יו"ר המועצה.

תומר רוזנר: לכן, הצעת החוק עומדת כמו שהיא, במובן הזה שרוב סמכויות הניהוליות של המועצה ניטלות ממנה, לפי התפיסה המרכזית שמוליכה את הצעת החוק, להעביר את ההחלטות לדרגים המקצועיים.

תומר רוזנר: ועדת המכרזים תהיה ועדה מקצועית, ועדת הקצאות תהיה ועדה מקצועית וכו'.

תומר רוזנר: המועצה הופכת להיות מאוד דומה לכנסת, במובן הזה שהיא תשמש רשות מחוקקת ומפקחת, ומאשרת את התקציב.

תומר רוזנר: אלה יהיו התפקידים העיקריים של המועצה, מתוך תפיסה שהמועצה לא צריכה להתעסק בעניינים פרטניים.

תומר רוזנר: לכן, אני מצטרף לדבריו של עו"ד זינגר, במובן הזה שיש לחזק את המועצה בכך שהיא תשמש רשות מחוקקת ומפקחת.

אופיר פינס-פז: אני רוצה להבהיר את הנוסח המגבש בסעיף הזה.

אופיר פינס-פז: אני מבין, שהגישה המקובלת היא הגישה האומרת שראש הרשות ינהל את ישיבות המועצה, והוא יהיה רשאי להסמיך מי מטעמו בישיבות של רשויות בהן מעל 50,000 תושבים.

אופיר פינס-פז: על זה יש קונצנזוס.

אופיר פינס-פז: אם יש מקום – ואני מעריך שיש מקום - לחזק את המועצה בדרכים אחרות, אנחנו נצטרך לדון בהן במהלך חקיקת החוק.

אופיר פינס-פז: בסופו של דבר, אנחנו נצטרך לראות מאיפה הממשלה יוצאת, ואיזה הסדר חדש של איזונים ובלמים יצרנו בין ראש העירייה, המועצה והפקידות הבכירה, כך שהעסק הזה יקבל צורה שיכולה להתנהל בצורה טובה ברמת כושר הביצוע.

אופיר פינס-פז: אני אמרתי, שלשלטון המקומי יש כושר ביצוע שאין לשלטון המרכזי, ואסור ששום הצעת חוק תחנוק את הדבר הזה.

אופיר פינס-פז: מצד שני, צריך לאפשר לממשלה להרגיש יש מנגנון פנימי שיודע לאזן באופן נכון בין אינטרסים שונים, בלי שמשרד הפנים יהיה נוכח בכל צומת של קבלת החלטות עירונית, שאנחנו לא רוצים לגלגל אותה לשולחן הממשלה או לשולחן השלטון המרכזי.

אופיר פינס-פז: צריך להוסיף גם פרק מיוחד לגבי מועצות לאומתיות.

משה גפני: כמו שהממשלה מתמודדת עם זה שאין לה רוב בקואליציה.

אופיר פינס-פז: ממשלה שאין רוב בקואליציה לא יכולה לתפקד בישראל.

מאיר שטרית: לנוכח דבריו של היועץ המשפטי של הוועדה, אני רוצה לומר שהתפיסה בחוק שונתה על ידי עם היכנסי לתפקיד.

מאיר שטרית: אני לא מקבל את הגישה שמנטרלת ומסרסת ראשי ערים, והופכת אותם לגוזרי סרטים.

מאיר שטרית: את זה שיניתי בבסיס.

מאיר שטרית: כל החוק שונה בהתאם: לא שוללים את הסמכויות מראש העיר, מקור הסמכות הוא ראש העיר, הוא נבחר על ידי הציבור ולא הפקידים.

מאיר שטרית: ביום שהפקידים ייבחרו, גם ניתן להם את הסמכויות.

מאיר שטרית: כרגע הסמכויות הן של ראש העיר.

מאיר שטרית: אם הוא כושל, הוא משלם את המחיר ולא הפקידים.

מאיר שטרית: כאשר אני מפזר רשות מקומית, אני מפזר את ראש הרשות העיר ונבחרי הציבור ולא את הפקידים.

מאיר שטרית: לכן, כל החוק שונה.

מאיר שטרית: אם המכתב הזה נשמט, אנחנו נבקש מהיועץ המשפטי להעביר מכתב עם כל התיקונים, כדי שנעבוד בצורה מסודרת.

מאיר שטרית: אתה צודק בהערה שלך, כי אתה לא מודע לזה אז המועצה צריכה להיות אחרת.

אלישע פלג: אז למה אתה שם את הפקידים בוועדת פיטורים, בוועדת תמיכות ובוועדות אחרות?

אופיר פינס-פז: אתה לא ברשות דיבור.

אופיר פינס-פז: זה שראש העיר שלך לא מגיע, מילא.

אופיר פינס-פז: אתה לא ראש עיר.

מאיר שטרית: הדבר השני הוא לגבי חברי מועצה.

מאיר שטרית: יש חברי מועצה מודאגים, ובצדק.

מאיר שטרית: לצערי הרב, הפיקוח של משרד הפנים על הרשויות המקומיות התרופף.

מאיר שטרית: כדי לחזק את הפיקוח הזה מחדש ולגרום לכך שהמועצות תעבודנה לפי החוק.

מאיר שטרית: אני מקבל הרבה מאוד תלונות מחברי מועצה, שראשי המועצה מצפצפים עליהם ולא מעבירים להם את המסמכים על פי החוק.

מאיר שטרית: אני גם הייתי ברשות מסוימת, שעכשיו מינינו לה ועדת חקירה על כך שראש העיר לא כינס ישיבות מועצה שנה שלמה.

מאיר שטרית: מתוך ארבע ישיבות שהוא כינס, לשלוש הוא לא בא.

אופיר פינס-פז: איך יו"ר עירייה יכול לא להגיע לישיבת מועצה?

מאיר שטרית: עובדה.

מאיר שטרית: הוא לא בא.

אופיר פינס-פז: אז אני מבקש שיהיה כתוב, שראש עירייה חייב להתייצב בכל ישיבת מועצה.

מאיר שטרית: יכול לקרות שהוא נעדר, אבל הוא צריך למנות מישהו אחר במקומו.

אופיר פינס-פז: מה זה נעדר?

מאיר שטרית: הוא חולה, או בחו"ל.

משה גפני: מה זה חייב?

אופיר פינס-פז: בעיני, זה סוג של זלזול במועצה.

משה גפני: מה עושים לראש מועצה שחייב לבוא ולא בא?

קריאה: תולים.

מאיר שטרית: מינינו ועדת חקירה ברשות הזו.

מאיר שטרית: כדי לשנות את המצב הזה לאכיפה יותר הדוקה, העברנו החל מהראשון בינואר 2008 הרבה מאוד סמכויות למחוזות.

מאיר שטרית: החל מהראשון לינואר מנהלי המחוזות הם אלה שמאשרים תקציבי רשויות, הם מאשרים תקציבי פיתוח, הם מאשרים עסקות מקרקעין, הם מטפלים בכוח אדם וכו'.

מאיר שטרית: כל הסמכויות האלה שהיו בידי המטה, הועברו למחוזות.

אופיר פינס-פז: כאשר החוק הזה יעבור, הם גם לא יאשרו תקציבים.

מאיר שטרית: למה חשוב שהסמכות תהיה במחוז?

מאיר שטרית: המחוז יותר קרוב לשטח.

מאיר שטרית: אני מצפה ממנהלי מחוזות, שכאשר ישיבת מועצה לא מתכנסת, הם ידאגו לכנס בעצמם את הישיבה תוך הזמן הנקוב על פי החוק ולא יחכו לכל מיני סידורים.

תומר רוזנר: בפקודת העיריות אכן יש את האפשרות הזו לממונה על המחוז.

מאיר שטרית: אבל הם לא עושים את זה.

מאיר שטרית: אנחנו נהדק את הפיקוח עליהם.

תומר רוזנר: בהצעת החוק כל הסמכויות שהיו לממונה על המחוז נמחקו.

יהודה זמרת: היו דיונים אחרים.

יהודה זמרת: באו ואמרו כי חברי המועצה בעצמם יוכלו לכנס.

אופיר פינס-פז: תפסיקו לגלוש לסעיפים אחרים.

אופיר פינס-פז: אני רוצה להוסיף סעיף שיאמר, שראש העירייה צריך להחליט בישיבה הראשונה של מועצת העיר, אם הוא מנהל את ישיבות המועצה או שהוא מסמיך מישהו אחר.

אופיר פינס-פז: לא יקרה מצב, שבו היום הוא לא בא ומישהו אחר במקומו ינהל את הישיבה.

אופיר פינס-פז: או 5 שנים תנהלו את הישיבות, או 5 שנים לא תנהלו את הישיבות.

אופיר פינס-פז: אל תשחקו עם זה כל ישיבה.

מאיר שטרית: מקובל עלי, אבל זה לא ייקבע ממש בישיבה הראשונה.

אופיר פינס-פז: זה ייקבע בתחילת הדרך, בחודשים הראשונים, ראש העיר יחליט אם הוא מנהל את הישיבות או מי מטעמו מנהל.

אופיר פינס-פז: לא משחקים עם זה כל ישיבה.

אופיר פינס-פז: בואו נעשה את זה מכובד גם כלפי חברי המועצה.

עידו בן י צחק: קורא סעיף 74-79: 74(א) המועצה תקיים ישיבות מן המניין וישיבות מיוחדות ורשאית היא לקיים ישיבות שלא מן המניין; לעניין זה, "ישיבה מיוחדת" – ישיבה שעניינה דיון בדוחות כספיים שנתיים וחצי שנתיים, בדוח מבקר העירייה או מבקר המדינה או בהצעת תקציב ותשלומי חובה.

עידו בן י צחק: (ב) המועצה תקיים ישיבה מן המניין אחת לחודש לפחות ורשאית היא להחליט שלא לקיימה בשני חודשים של השנה.

עידו בן י צחק: (ג) בתוך חודשיים מיום כניסתה לתפקיד תחליט המועצה על המועד הקבוע לישיבותיה מן המניין.

עידו בן י צחק: 75 (א) יושב ראש המועצה יכנס את המועצה לישיבה מיוחדת או לישיבה שלא מן המניין לפי דרישת ראש העירייה או שליש לפחות מחברי המועצה, וכן לפי דרישת הוועדה לענייני ביקורת לשם דיון בממצאיה לגבי דוח מבקר העירייה.

עידו בן י צחק: (ב) לא כינס יושב ראש המועצה את הישיבה בתוך עשרה ימים מקבלת הדרישה כאמור, רשאי ראש העירייה, חברי המועצה החתומים על הדרישה או הוועדה לענייני ביקורת, לפי העניין, לכנס את הישיבה.

עידו בן י צחק: סעיף 76 – נמחק.

עידו בן י צחק: 77(א) ישיבות המועצה יהיו פומביות אלא אם כן החליטה המועצה, בשל חשש לפגיעה בביטחון המדינה או בטחון הציבור, או בשל חשש לפגיעה של ממש בפרטיות לקיים ישיבה או חלק ממנה בדלתיים סגורות (בחוק זה – ישיבה בדלתיים סגורות); החליטה המועצה על קיום ישיבה בדלתיים סגורות, יהיו רשאים להשתתף בה עובדי העירייה שחובה להזמינם לישיבות המועצה לפי חוק זה, שנוכחותם דרושה לצורך הדיון או שהמועצה החליטה לזמנם לדיון.

עידו בן י צחק: (ב) התקיימה ישיבת מועצה בדלתיים סגורות לא יפרסם איש מהנוכחים בישיבה דבר מהישיבה למי שאינו חבר מועצה, אלא אם כן הדבר דרוש לצורך ביצוע החלטת המועצה; העובר על הוראות סעיף זה, דינו – ששה חודשי מאסר.

עידו בן י צחק: (ג) יושב ראש המועצה יפרסם הודעה על מועד ומקום הישיבות באתר האינטרנט של העירייה ובדרכים נוספות כפי שתקבע המועצה.

עידו בן י צחק: 78.

עידו בן י צחק: (א) המועצה תדון בישיבותיה בכל עניין שהוטל עליה על פי דין, לרבות בהצעות לסדר ובשאילתות, כפי שנקבע לפי סעיף קטן (ג).

עידו בן י צחק: (ב) בכל ישיבה של המועצה יירשם ויוקלט פרוטוקול שישקף נאמנה את פרטי הדיון; הפרוטוקול, למעט פרוטוקול של ישיבה בדלתיים סגורות, יהיה פתוח לעיון הציבור ויפורסם באתר האינטרנט של העירייה.

עידו בן י צחק: (ג) המועצה תקבע את סדרי עבודתה, הנוהל בישיבותיה ואופן זימונן, ככל שלא נקבעו בחוק זה או בידי השר.

עידו בן י צחק: 79.

עידו בן י צחק: יושב ראש המועצה רשאי להורות על הוצאתו מישיבת המועצה של חבר המועצה או של אדם אחר שנכח בה, אם הוא מפריע לניהולה התקין של הישיבה, על פי כללים שקבע השר, באישור ועדת הפנים והגנת הסביבה של הכנסת, ובלבד שלא תיפגע בשל כך זכותו של חבר המועצה להשתתף בהצבעה הנערכת בה".

עידו בן י צחק: סעיף 79(ב) הזה התקבל לאחרונה בהצעת החוק של יואל חסון.

יהודה זמרת: בסעיף 73 דנו במהות, אבל יש עדיין נוסח של סעיפים.

אופיר פינס-פז: בסעיף 7 הסתיים הדיון.

יהודה זמרת: יש רוב מיוחס, כולל ההוראה הזו.

אופיר פינס-פז: הדיון על סעיף 73 הסתיים.

אופיר פינס-פז: אם יש לך עוד מה לומר, תעביר אלינו את ההערות.

יהודה זמרת: דנו רק בסעיף הראשון.

אופיר פינס-פז: דנו בכל הסעיף.

יהודה זמרת: כדי לשבור את החשש מיו"ר מועצה לאומתית, נאמר שראש העירייה רשאי לכנס תוך 10 ימים ישיבה ביוזמתו, ומאותו רגע הוא לוקח את השליטה.

יהודה זמרת: לכן, ביקשנו לפצל בין הסמכות של ראש העירייה שהיא בסעיף 75, לבין סמכותם של שליש מחברי המועצה לכנס.

יהודה זמרת: אלה שני סעיפים, שצריכים להיות מופרדים כמו שהיו במקור.

מאיר שטרית: מה לגבי התוספות?

מאיר שטרית: כתוב: המועצה תקיים ישיבות מן המניין, ורשאית לקיים ישיבות שאינן מן המניין.

מאיר שטרית: כל העניין של ישיבות מיוחדות הוא מיותר.

מאיר שטרית: ישיבה על התקציב היא לא מן המניין.

אופיר פינס-פז: האם יש ישיבות הנקראות ישיבות מיוחדות?

יהודה זמרת: ישיבה מיוחדת היא ישיבה שלא מן המניין.

יהודה זמרת: לכן, להוסיף עוד סיווג זו פרנסה לעורכי דין.

מאיר שטרית: כאשר אומרים ישיבה שלא מן המניין, זאת אומרת שהיא לא מתקיימת אחד לחודש.

יהודה זמרת: היא לא ישיבה במועד הרגיל.

אופיר פינס-פז: זו סמנטיקה.

יהודה זמרת: זה יכניס פרנסה לעורכי דין.

יהודה זמרת: עדיף שיהיו שני סוגים.

מאיר שטרית: צריך שתהיה ישיבה מן המניין וישיבה שלא מן המניין.

מאיר שטרית: ישיבה שלא מן המניין מכנסים בכל עניין.

אופיר פינס-פז: השאלה היא, האם יש דבר כזה מוגדר.

מאיר שטרית: אין היום.

אריה בר: יש ישיבה שאינה מן המניין.

אריה בר: אין ישיבה מיוחדת.

יהודה זמרת: יש לי הערה גם לסעיף 78.

יהודה זמרת: נאמר: המועצה תדון בישיבותיה בכל עניין שהוטל עליה על פי כל דין.

יהודה זמרת: אנחנו מכניסים את המועצה שיכולה לדון בכל נושא ציבורי לסד מסוים, ואומרים לה שהיא לא יכולה לדון בזה מבחינה חוקית, אלא רק על מה שהוטל עליה לפי כל דין.

יהודה זמרת: ניסו פה לתת סמכויות למועצה, אבל בעצם שללו ממנה סמכויות.

יהודה זמרת: תחמו מאוד את סמכויותיה.

יהודה זמרת: עדיף לא להכניס את הסעיף הזה, ושהמועצה תדון במה שהוטל עליה.

יהודה זמרת: במה שהיא לא יכול לבצע בצורה אופרטיבית כי אין לה סמכויות, אז שזה לא יהיה אופרטיבי.

יהודה זמרת: צריך למחוק את הסעיף הזה שרק מזיק.

אופיר פינס-פז: או למחוק, או להוסיף את מה שאמרת שחסר.

יהודה זמרת: צריך לומר, שהמועצה יכולה לדון בכל נושא.

משה גפני: אדוני היושב ראש, אדוני השר, מה שעולה מכל הסעיף הזה עד סעיף 79, זה שבעצם לא עושים שום דבר.

משה גפני: נותנים סמכות לראש העיר אם הוא רוצה למנות יו"ר למועצה, ולאחר מכן לקבוע איך הישיבות מתקיימות ולהוציא חבר מועצה שמפריע.

משה גפני: אנחנו לא מדברים על הבעיה האמיתית.

משה גפני: אני חשבתי שאנחנו נגיע לבעיה אמיתית גם כאשר אנחנו מדברים על סדרי הדיון ועל יו"ר מועצה.

משה גפני: אדוני השר, ההבדל בין השלטון המרכזי לשלטון המקומי, הוא שבשלטון המרכזי יש את הממשלה.

משה גפני: ראש ממשלה ששר מסוים לא מוצא חן בעיניו, הוא מפטר אותו.

משה גפני: הכנסת זה משהו שונה לחלוטין.

משה גפני: יש יו"ר לכנסת, ואם חה"כ מפריע אפשר להוציא אותו.

משה גפני: אם יש רוב ומיעוט, הולכים לבחירות.

משה גפני: מה אתה עושה באותן רשויות בהן יש בעיות, ולא תל אביב או ירושלים?

משה גפני: מה אתה עושה עם אותן רשויות, בהן יש רוב של חברי מועצה שהם לאומתיים?

משה גפני: הממשלה שצריכה לנהל את העיר לא מתנהלת.

משה גפני: אין לך סמכות לפזר את המועצה.

מאיר שטרית: אם היא לא מתנהלת, אז כן.

אסתרינה טרטמן: לך, אבל לא לראש הרשות.

מאיר שטרית: נכון.

מאיר שטרית: לשר יש את הסמכות.

אופיר פינס-פז: כאשר הייתי שר, עוד לא ראיתי אף רשות שהיתה לו ועדה קבוע, שפנה אליו וביקש לפזר את כולם וללכת לבחירות.

אסתרינה טרטמן: היה במעלה אדומים בשנת 1984.

משה גפני: אבל זה מקרה בודד.

אופיר פינס-פז: אלי אף ראש רשות לא בא בדרישה כזאת.

מאיר שטרית: זה היתרון של הרשויות על הממשלה.

מאיר שטרית: השלטון המקומי יציב.

משה גפני: אני לא מרגיש שאתה מתגעגע להיות ראש עיר במקום שר הפנים.

מאיר שטרית: אני מתגעגע לזה שהשלטון שלנו יהיה יציב כמו העיריות.

משה גפני: כאשר אנו מגיעים לסעיף 79 אנו מגיעים ללב לבה של הבעיה.

משה גפני: אם יושב חבר מועצה מהאופוזיציה, אתה נותן סמכות לראש העיר להוציא אותו אם הוא מפריע.

מאיר שטרית: אם הוא מקלל, אם הוא מפריע.

משה גפני: לא כתוב שזה כאשר הוא מקלל.

אופיר פינס-פז: שר הפנים יוציא נוהל להוצאה, והנוהל הזה יעבור את האישור שלנו.

אופיר פינס-פז: זה לא ייעשה בקלות בה זה נעשה בכנסת.

משה גפני: בכנסת זה לא נעשה בקלות, וגם בעיריות אני מעריך שזה לא ייעשה בקלות.

משה גפני: הבעיה היא, שאתה לא נותן סעד לראש העיר מה הוא עושה במקרה בו יושב בישיבה חבר מהאופוזיציה, אלא אתה אומר שהוא יכול להוציא את חבר המעוצה.

אופיר פינס-פז: אבל הוא לא יכול להרוס ישיבה.

אופיר פינס-פז: אני לא אסכים לזה בשום פנים ואופן.

אופיר פינס-פז: הוא יכול למתוח ביקורת, הוא יכול להעיר.

משה גפני: מצד שני, יכול להיות חבר מועצה, אחד מתוך 31, שלא נותן לנהל את הישיבה.

מאיר שטרית: ועדת הפנים של הכנסת אישר תקנות שלמות, שקובעות איך מוציאים חברי מועצה, באיזה תנאים, לפי ניהול המועצה.

אופיר פינס-פז: אנחנו עברנו את הסאגה הזו, והחלטנו לתת סמכות להוציא חבר מועצה.

משה גפני: אדוני השר, אתה צריך לתת את הדעת לנושא של מועצה לאומתית.

משה גפני: עד אשר אתה מפזר מועצה - אם בכלל יש לך סמכות, כי במקרים רבים גם אין לך סמכות.

משה גפני: התקציב מאושר, אבל העיר לא מתנהלת - מה עושים במקרה הזה, מפזרים את המועצה, נותנים כוח מיוחד לראש העיר?

משה גפני: שרי הפנים לדורותיהם לא נתנו את הדעת לזה.

אריה בר: פיזרנו הרבה פעמים חברי מועצה בלי ראש העיר.

מאיר שטרית: פיזרנו הרבה פעמים מועצות בלי ראש המועצה, ראש שגור.

אריה בר: ראה טייבה.

מאיר שטרית: החוק מאפשר את זה.

משה גפני: אז הכל בסדר, ואני יכול ללכת.

עדי אלדר: אני רוצה להעלות את העניין, ששליש מחברי המועצה יכולים לזמן ישיבה מיוחדת.

עדי אלדר: אני חושב, שצריך לחשוב על ההגבלה של השליש הזה.

עדי אלדר: יש לי שכנים שאצלם כמעט כל שבוע יש ישיבה שלא מן המניין.

עדי אלדר: זה הופך לכלי של טרטור רציני לראש העיר.

אופיר פינס-פז: האם אפשר לקיים כמה שרוצים?

עדי אלדר: כן.

עדי אלדר: אין לזה הגבלה.

אופיר פינס-פז: חברי מועצה, האם אפשר להגביל את זה?

קריאה: בטח.

עדי אלדר: חייבים לחשוב על הגבלה של הדבר הזה.

קריאה: כל המנהלים הבכירים של העירייה מושבתים בגלל זה.

אופיר פינס-פז: האם פעם בחודש, בנוסף לישיבה רגילה, זה בסדר?

קריאה: כן.

משה גפני: אלא אם כן יש מקרה מיוחד.

שרי סלע: על פי החוק קבוע מספר הישיבות מן המניין.

שרי סלע: מספר הישיבות שלא מן המניין, הוא במידה ושליש מחברי המועצה הגישו את הבקשה.

שרי סלע: השלב הראשון הוא שחבריי המועצה מבקשים מראש הרשות באופן הלא רשמי להעלות נושא.

שרי סלע: אם הנושא חשוב בעיניהם וראש הרשות לא העלה את הנושא, לא נותרה בידם הברירה אלא להביא את זה באופן חוקי על פי החוק.

שרי סלע: לכן, אין מקום להגביל את זה.

שרי סלע: אם שליש מחברי המועצה מעוניינים לדון בנושא, המועצה צריכה לקיים דיון.

עדי אלדר: צריך להעלות את זה ליותר משליש.

אופיר פינס-פז: שליש זה בסדר.

אופיר פינס-פז: בכנסת זה 20%.

עדי אלדר: אי אפשר לתת להם לזמן ישיבות בלי סוף.

דוד אזולאי: יש לי הערה לגבי סעיף 74(ב).

דוד אזולאי: בחוק הקיים מוזכרים חודשי ניסן ותשרי.

דוד אזולאי: אני מציע, שגם פה נכניס את חודש ניסן.

דוד אזולאי: המטרה היא, שבחודש ניסן וחודש תשרי שהם חודשי החגים, בדרך כלל לא יקיימו ישיבות שאינן מן המניין.

מאיר שטרית: לא חייבים.

מאיר שטרית: רק אם רוצים.

מאיר שטרית: יש ישיבות ערביות שאין להן בעיה.

דוד אזולאי: החוק מתכוון לאותם חודשים שיש בהם חגים.

דוד אזולאי: דבר נוסף, אנחנו דיברנו על הנושא של ישיבות שלא מן המניין.

דוד אזולאי: לא ראיתי כאן מה עושים כנגד אותו ראש רשות, שמבקש לכנס ישיבה שלא מן המניין ולא מכנס אותה.

דוד אזולאי: אין שום אמצעי כנגד ראש רשות.

דוד אזולאי: צריך לפחות להזכיר, שהממונה הוא שייכנס את המועצה לדיון שלא מן המניין.

מאיר שטרית: אנחנו נוסיף את זה.

אריה בר: הסמכות היא של חברי המועצה.

אופיר פינס-פז: מה זאת אומרת לא מכנס?

דוד אזולאי: אם ראש רשות מתבקש לקיים ישיבה שלא מן המניין על פי דרישה של שליש מהחברים ולא מקיים אותה.

אופיר פינס-פז: הזכרנו את זה בתקנות.

אופיר פינס-פז: הוא חייב לקיים את הישיבה.

משה כחלון: מה זה חייב?

משה כחלון: האם הוא יקבל 6 חודשי מאסר אם לא?

משה כחלון: מה זה חייב?

אופיר פינס-פז: תבדילו בין החוק הראשי לבין התקנות.

אופיר פינס-פז: בתקנות קבענו תוך כמה זמן הוא חייב לכנס ישיבה.

יהודה זמרת: התקנון מתייחס למצב חוקי מסוים שקיים, ועדיין השאיר את הממונה בתוך התמונה.

יהודה זמרת: החוק הזה אומר, כי שליש מחברי המועצה שיזמו ושלחו בקשה, תוך 10 ימים יכנסו בעצמם את הישיבה.

אופיר פינס-פז: מה זה בעצמם?

דוד אזולאי: איזו צורה יש לדיון בלי ראש המועצה?

דוד אזולאי: איך אפשר לקיים דיון בלי ראש המועצה.

דוד אזולאי: זה לא בא בחשבון בלי ראש המועצה.

דוד אזולאי: אני רוצה שתהיה סנקציה נגד ראש הרשות שלא מכנס את המועצה.

אופיר פינס-פז: ההצעה אומרת שליש, ואם ראש הרשות משחק עם זה הם יכולים לכנס את הישיבה בלעדיו.

אופיר פינס-פז: אני לא מת על זה.

אופיר פינס-פז: זה לא רציני.

משה כחלון: אם עושים אנלוגיה לכנסת, כאשר 40 חברי כנסת מחתימים רצון לכינוס עם ראש הממשלה שלא מגיע, אנחנו מתכנסים לבד.

דוד אזולאי: לגבי סעיף 77: "בשל חשש לפגיעה בביטחון המדינה או ביטחון הציבור".

דוד אזולאי: מי קובע את הדבר הזה?

אופיר פינס-פז: על פי חוות דעת משפטית.

דוד אזולאי: איפה זה כתוב?

אופיר פינס-פז: אני זוכר שזה כתוב בתקנון.

דוד אזולאי: זה לא כתוב.

מאיר שטרית: כתוב: "החליטה המועצה".

מאיר שטרית: בסעיף 77 כתוב: "החליטה המועצה על קיום ישיבה בדלתיים סגורות".

משה גפני: למה היועץ המשפטי ולא המהנדס?

משה גפני: האם הוא מבין טוב יותר בביטחון המדינה מאשר מהנדס?

משה גפני: למה חוות דעת משפטית?

דוד אזולאי: אם יש לו רוב, הוא יכול להחליט שכל הישיבה תהיה ישיבה סגורה.

אופיר פינס-פז: יש לו רוב.

אופיר פינס-פז: אנחנו יוצאים מנקודת הנחה שיש לו רוב.

אופיר פינס-פז: לכן, זה חייב לדעת להיות על פי חוות דעת משפטית, ורק אז ראש העירייה יכול להביא להצבעה את הנושא של סגירת הישיבה.

אסתרינה טרטמן: מה קשור היועץ המשפטי?

אופיר פינס-פז: הוא קשור.

אופיר פינס-פז: היועץ המשפטי צריך לפרש, האם הנושא הספציפי עומד בגדר החוק שמדבר על דלתיים סגורות.

משה גפני: למה לא הגזבר?

אופיר פינס-פז: כי הוא מיהדות התורה.

משה גפני: מה קשור היועץ המשפטי לביטחון המדינה?

משה גפני: במה הוא שונה ממהנדס?

משה גפני: תדע לך, שרוב החברים שלי הם משפטנים.

דוד אזולאי: אני מציע, שהיועץ המשפטי באישור הממונה על המחוז, הוא אשר יקבע אם הישיבה תהיה סגורה או לא.

אריה בר: מה פתאום.

נועה בן אריה: יש לי הערה לאותו סעיף 75(ב).

נועה בן אריה: נוספה דרישה, שזה יהיה על פי דרישת הוועדה לענייני ביקורת.

נועה בן אריה: ממתי הוועדה מכנסת ישיבות מועצה?

נועה בן אריה: הוועדות הן ועדות חובות, והן מתנהלות במנגנון שלהן.

נועה בן אריה: שליש מחברי המועצה הם אלה המוסמכים לכנס ישיבה.

נועה בן אריה: ועדה לא מכנסת ישיבות מועצה, ולא ראוי שהיא תכנס ישיבות מועצה.

נועה בן אריה: את העניין הזה אני מבקשת למחוק.

אלישע פלג: אני חושב שיש לנו בעיה עם הישיבות המיוחדות.

אלישע פלג: אם תחליטו להשאיר את זה, צריך להחליט מה זו ישיבה מיוחדת.

אופיר פינס-פז: זה מוגדר.

אלישע פלג: זה לא מוגדר בכלל.

אלישע פלג: ישיבה מיוחדת זו ישיבה מהמניין או ישיבה שאינה מן המניין.

אלישע פלג: בישיבה מן המניין אסור להגיש שאילתות.

אלישע פלג: אתה צריך להגדיר, שהישיבה המיוחדת הזו היא ישיבה שלא מן המניין.

אלישע פלג: צריך גם לומר, שאת הדיון בנושאים בישיבה מן המניין לא ניתן להמשיך בישיבה שלא מן המניין.

אלישע פלג: אי אפשר להעביר נושאים לישיבה מיוחדת שתהיה.

אלישע פלג: אם אתה מחליט את הישיבה המיוחדת, אני מציע שייאמר שזאת ישיבה מיוחדת שלא מן המניין.

אלישע פלג: אז כל הישיבות שלא מן המניין חלות עליה.

חנניה ויינברגר: אני חושב שהעניין של ישיבה מיוחדת מיותר, כפי שהחבר אמר.

חנניה ויינברגר: שר הפנים שכח את דוח מבקר משרד הפנים בנוגע לישיבות שלא מן המניין.

חנניה ויינברגר: כתוב רק דוח מבקר המדינה ודוח מבקר עירייה.

תומר רוזנר: המצב המשפטי הקיים הוא, שתקנון ישיבות המועצה הוא חלק מפקודת העיריות.

תומר רוזנר: לכן, כל ההסדרים שכולם מדברים עליהם, על ישיבות מיוחדות, על מה אפשר לעשות בישיבת מועצה ומה לא, זה חלק מהחוק הראשי הקיים היום.

תומר רוזנר: מה שמוצע כאן, הוא להעביר את כל סדרי ישיבות המועצה לחקיקת משנה שתיקבע על ידי שר הפנים, כך שהיא לא תהיה עוד חלק מהחוק הראשי.

אופיר פינס-פז: אני מציע לחברים שלפני שנעבור לפרק על ועדות המועצה, נסיים את התקנון של המועצה.

אופיר פינס-פז: כך תהיה לכם את התמונה הכוללת של איך מנהלים ישיבות מועצה.

תומר רוזנר: לגבי ישיבות מיוחדות – הכוונה היא להבהיר שמדובר בישיבה שהיא לא ישיבה רגילה, והיא לא ישיבה רגילה שלא מן המניין, אלא ישיבה שדנה בנושא מיוחד, כמו תקציב, כמו דוח מבקר המדינה.

תומר רוזנר: לגבי כינוס מועצה על ידי ועדה – הדבר השה קיים הם במועצות המקומיות והן במועצות האזוריות.

תומר רוזנר: זו הוראה מפורשת שקיימת היום בצווים.

מאיר שטרית: אין דבר כזה.

תומר רוזנר: אני אפנה אותך לסעיפים.

תומר רוזנר: בהמשך מוצע שמועצת העירייה לא תקיים דיון בדוח ביקורת של מבקר העירייה.

אופיר פינס-פז: למה לא?

תומר רוזנר: זאת ההצעה.

אופיר פינס-פז: אז ההצעה הזו תבוטל.

מאיר שטרית: שתקיים, למה שלא תקיים.

אופיר פינס-פז: מועצת העיר תקיים דיון בדוח הביקורת.

קריאה: בכל דוחות הביקורת למיניהן.

אופיר פינס-פז: אתה צודק.

משה גפני: אתה צודק, אבל זה נוגע לפרק אחר ולא לכאן.

משה גפני: כאן זה יצא כאילו שהוועדה מכנסת את מועצת העיר.

תומר רוזנר: לגבי החשש של היועץ המשפטי של משרד הפנים בסעיף 78 – אפשר להוסיף את המילים: וכן בעל עניין אחר שתמצא לנכון.

תומר רוזנר: כיוון שהנושא של שאילתות והצעות לסדר היום כבר לא יופיע בחוק הראשי, צריך להיות ברור שהמועצה דנה בדברים האלה.

תומר רוזנר: לגבי הנושא של פומביות – צריך לפתור את בעיית החשש מפני סגירה של כל הישיבות.

אופיר פינס-פז: אני הצעתי מנגנון של חוות דעת משפטית בכתב, ואז המועצה תחליט.

תומר רוזנר: כפי שאמר חה"כ גפני, הצעת החוק הזו לא נותנת פתרון של ממש למצב המועצה הלאומתית.

אופיר פינס-פז: לגבי המועצה הלאומתית, אני חושב שאם לא נמצא פתרון, אנו נשאיר לאקונה משמעותית.

אופיר פינס-פז: אני מבקש מכולם לחשוב ולהציע לנו פתרונות.

אופיר פינס-פז: אם יביאו בפניי הצעה מסודרת בכתב, אני אעיין בה וארצה לחזור אליה.

אופיר פינס-פז: בסעיף 74 אנחנו נוריד את נושא הישיבה המיוחדת.

אופיר פינס-פז: אנחנו נשאיר אותה ברמה של התקנות.

יוחנן פלסנר: לגבי סעיף 75, אני מסכים עם הגישה שאומרת שתתקיים מקסימום ישיבה אחת בחודש שלא מן המניין.

יוחנן פלסנר: אני חושב שזה נכון, מאפשר פיקוח ואת עיקרון הייעול.

יוחנן פלסנר: לגבי הוצאת אדם, זה הכרחי.

יוחנן פלסנר: התיקון כאן מייצר פיקוח מספיק.

אופיר פינס-פז: בסעיף 75 נוציא את הוועדה לענייני ביקורת.

אופיר פינס-פז: הסיבה שזה הוכנס לכאן, היא בגלל שזה בוטל במקום אחר.

אופיר פינס-פז: זה לא מתקבל על הדעת.

אופיר פינס-פז: כמובן שמליאת המועצה תצטרך לדון בממצאי דוח הביקורת.

אופיר פינס-פז: אני רוצה להציע, שלגבי כינוס ישיבה שלא מן המניין אנחנו נשאיר חובה של שליש, אבל נגביל את זה לאחת לחודש.

אופיר פינס-פז: ההגבלה של אחת לחודש תרד אם מספר החתימות תעלנה ל- 50%.

אלישע פלג: בלאומתיות יש 50%.

משה גפני: אם יש 50% יש לכם בעיות יותר קשות.

משה גפני: אני הולך לחזור בתשובה.

משה גפני: היום אני מסכים איתך בפעם השנייה.

אופיר פינס-פז: בנוסף, כל מי שחותם על דרישה לקיים ישיבה שלא מן המניין, חייב לבוא לישיבה.

אופיר פינס-פז: אם הוא לא בא, אין קוורום.

אופיר פינס-פז: אי אפשר לחתום ולא לבוא.

מאיר שטרית: מקובל.

משה גפני: האם זה גם בכנסת?

אופיר פינס-פז: בטח בכנסת.

אופיר פינס-פז: קודם כל בכנסת.

אופיר פינס-פז: אתה לא רואה שאהוד אולמרט רושם אחד-אחד.

אופיר פינס-פז: הוא צודק.

אופיר פינס-פז: אי אפשר לעשות צחוק.

דוד אזולאי: מה קורה אם ראש הרשות לא כינס את הישיבה?

אופיר פינס-פז: אני לא במקרה הצעתי שלא ראש הרשות הוא זה שינהל את הישיבות.

אופיר פינס-פז: אם זה מה שאתם רוצים, זה מה שיהיה.

אופיר פינס-פז: אני לא מוצא טעם בקיום ישיבה, גם לא מן המניין, בהעדר ראש העיר.

אופיר פינס-פז: אני חושב שזה נוהג פסול, אני חושב שזה זלזול במועצה, אני חושב שזה לא צריך להיות.

אופיר פינס-פז: ראש רשות צריך לדעת להתמודד גם עם ביקורת וגם עם נושאים שהוא פחות אוהב.

אופיר פינס-פז: זה חלק מההתמודדות.

אופיר פינס-פז: לא לבוא, זו לא דרך נכונה להתנהל עם נושאים מהסוג הזה, למרות שלעיתים זה לא נוח לשמוע את כל דברי הביקורת, מה גם שלעיתים הם נאמרים בשפה גסה ופסולה שגם אותה צריך להוקיע.

אופיר פינס-פז: לכן, הפתרון של ממונה על המחוז הוא לא פתרון טוב.

אופיר פינס-פז: אל"ף יש לי ניסיון עם זה.

אופיר פינס-פז: בנוסף, זה לא נכון להכניס ממונה מחוזי לפוליטיקה של הרשות המקומית.

אופיר פינס-פז: ישיבה שלא מן המניין היא ויכוח פוליטי בין קואליציה לאופוזיציה.

אופיר פינס-פז: ממונה צריך לעסוק בניהול, ולא צריך להיות פוליטיקאי.

אופיר פינס-פז: השאלה היא, האם יש לנו פתרון אחר.

מאיר שטרית: זה הפתרון הכי טוב חרף חסרונותיו.

אופיר פינס-פז: אבל הוא לא עושה את זה.

מאיר שטרית: זה דבר אחר.

מאיר שטרית: זו חובתו של שר הפנים להבטיח שיעשו את זה.

מאיר שטרית: אני מתכוון לעשות את זה.

מאיר שטרית: אני רוצה להסביר למה זה פתרון טוב.

מאיר שטרית: כאשר הממונה על המחוז מכנס ישיבת מועצה, הוא הופך להיות יו"ר המועצה.

מאיר שטרית: הוא לא מתערב בפוליטיקה.

מאיר שטרית: הוא מנהל את הישיבה, נותן לכל אחד לדבר, מצביע על כך ומקבלים החלטות.

מאיר שטרית: הוא לא מתערב בפוליטיקה.

מאיר שטרית: שנית, צריך כתובת לאותם חברי מועצה שאין להם ביטוי במועצה.

מאיר שטרית: כאשר ראש המועצה דוחה אותם ולא מכנס את הישיבה, יש כתובת שיש לה סמכות.

אופיר פינס-פז: בישיבה הקודמת קבענו פונקציה שנקראת ראש האופוזיציה.

אופיר פינס-פז: אם ראש הרשות לא רוצה לקיים את הישיבה, שינהל אותה ראש האופוזיציה.

מאיר שטרית: אבל אז לא יבואו חברי הקואליציה ולא תהיה לך ישיבה.

מאיר שטרית: כאשר הממונה על המחוז מכנס ישיבה, כולם צריכים לבוא.

אופיר פינס-פז: אבל אז ראש הרשות יבוא.

דוד אזולאי: ראש הרשות חייב יהיה לבוא.

מאיר שטרית: כאשר הממונה על המחוז בא, ראש הרשות יהיה חייב לבוא.

מאיר שטרית: לא תהיה לו ברירה.

אופיר פינס-פז: האם אתם חושבים שהפתרון שהציע שר הפנים הוא הפתרון העדיף, שאם ראש הרשות לא מכנס את הישיבה שלא מן המניין, אז הממונה על המחוז ימנה אותה?

קריאה: כן.

אופיר פינס-פז: אבל לא יהיה לו שיקול דעת של 7 או 10 ימים.

מאיר שטרית: תוך 7 ימים.

אופיר פינס-פז: תוך 10 ימים, אבל זהו.

ריצ'רד פרס: גם לממונה על המחוז לא צריכה להיות פריבילגיה של 10 ימים.

ריצ'רד פרס: אם בחוק יתנו 7 ימים לזימון ישיבה שלא מן המניין, כך זה יהיה.

אופיר פינס-פז: מה זה משנה 7 או 10 ימים?

ריצ'רד פרס: זה משנה בגלל הלחץ שראש העיר יכול להפעיל על האנשים להסיר את החתימות שלהם.

ריצ'רד פרס: אני שומע את השר מדבר על כך שצריך לתת כוח לאופוזיציה, אבל זה ממש בניגוד למה שאתם מסכמים לגבי ישיבות שלא מן המניין.

ריצ'רד פרס: איזה כלי יש לאופוזיציה או לחבר מעוצת עיר לכנס ישיבות בנושאים שונים, כאשר ראש העיר לא רוצה להעלות אותם?

אלישע פלג: הוא יכול להגיש הצעה לסדר יום.

אופיר פינס-פז: יש לנו בכל חודש ישיבה רגילה אחת וישיבה נוספת שלא מן המניין.

אופיר פינס-פז: מדובר בשתי ישיבות בחודש.

אופיר פינס-פז: אם מתאסף רוב של 50% מחברי המועצה לגבי נושא מסוים, יתווסף דיון נוסף.

דני וקנין: ריצ'רד צודק.

דני וקנין: כדאי להצטרף לקואליציה.

דני וקנין: זה יהיה יותר פשוט.

אופיר פינס-פז: אני מקבל את העמדה של משרד הפנים, שלא לאחד את הסעיפים 75 ו-76.

אופיר פינס-פז: אנחנו נשאיר את זה כך.

אופיר פינס-פז: אנחנו מוסיפים את המילים: חוות דעת משפטית בכתב לפני שראש רשות או יו"ר ישיבה מעלה נושא להצבעה לגבי סגירת ישיבה.

משה גפני: אני מגיש על זה הסתייגות.

משה גפני: אני לא יודע מה הקשר ליועץ המשפטי.

אופיר פינס-פז: בסעיף 78 נוסיף את המילים: ובכל עניין אחר.

משה גפני: תסביר לנו, למה מדברים על יועץ משפטי.

משה גפני: מה מבין יועץ משפטי שלמד משפטים בביטחון המדינה?

אופיר פינס-פז: הוא לא צריך להבין בביטחון המדינה.

אופיר פינס-פז: יש נושא, שמישהו טוען שהוא נושא ביטחוני שצריך בעקבותיו לסגור את הישיבה.

אופיר פינס-פז: בא היועץ המשפטי, בודק מה הנושא, והאם הוא נופל במסגרת החוק או לא.

אופיר פינס-פז: הוא נותן המלצה לראש העיר, וראש העיר מבא את זה לישיבה.

משה גפני: למה לא המנכ"ל, למה לא איש הביטחון של העירייה.

מאיר שטרית: המנכ"ל הוא איש אימון.

משה גפני: אז למה לא איש הביטחון של העירייה?

משה גפני: אדוני השר, האם היועץ המשפטי שלך מבין יותר ממך?

מאיר שטרית: תלוי באיזה עניין.

מאיר שטרית: בעניינים משפטיים כן.

משה גפני: ובביטחון?

מאיר שטרית: בביטחון לא.

אסתרינה טרטמן: הוא צודק.

אסתרינה טרטמן: יש בזה טעם נפגם.

משה גפני: למה שלא תהיה המלצה של מפקד המחוז של המשטרה?

דני וקנין: אני מציע שיהיה פורום מיוחד שיחליט האם זו ישיבה סגורה.

אופיר פינס-פז: הוא לא מציע את זה.

אופיר פינס-פז: הוא מציע שהקב"ט יביא את ההמלצה.

אסתרינה טרטמן: הוא מציע כל אחד אחר.

משה גפני: הכל מטילים על היועצים המשפטיים.

משה גפני: בסוף לא יהיה להם זמן.

משה גפני: רוב חברי מועצת העיר במקום יועץ משפטי.

אופיר פינס-פז: אני מוכן לומר, שהיועץ המשפטי בהתייעצות עם הקב"ט, יחליט.

תומר רוזנר: אפשר לומר: המועצה ברוב חבריה.

אופיר פינס-פז: זה ברור.

משה גפני: למה שלא יקבע זאת מפקד המחוז של המשטרה?

עדי אלדר: מתי יצא לנו לסגור ישיבה?

עדי אלדר: זה לא קרה לנו אף פעם.

אסתרינה טרטמן: יש גם מועצות לאומתיות, ושם עיקר הבעיות.

אסתרינה טרטמן: אני רוצה שייאמר: רוב חברי מועצת העיר במקום היועץ המשפטי.

עדי אלדר: עוד לא קרה לנו שסגרנו ישיבה.

אסתרינה טרטמן: ההחלטה אם הישיבה תיערך בדלתיים סגורות או לא, תהיה של רוב חברי המועצה.

שמואל מזרחי: כמו הדרך שבה אתה מוביל את הישיבה, בשכל ישר, תבטל את הדבר הזה.

שמואל מזרחי: אין דבר כזה ישיבות סגורות.

שמואל מזרחי: על מה אתם מדברים?

אופיר פינס-פז: אתה צודק לגמרי.

אופיר פינס-פז: זה הכל סערה בכוס תה.

אופיר פינס-פז: תומר, האם אפשר לבטל את הסעיף הזה?

אופיר פינס-פז: יהודה, האם אפשר לבטל את הסעיף הזה?

יהודה זמרת: אי אפשר.

אופיר פינס-פז: בואו נעבור לתקנות שר הפנים.

אופיר פינס-פז: אנחנו סיימנו את הדיון בתקנות האלה, אבל למשרד הפנים יש השגות על חלק מהדברים שאנו סיכמנו.

אופיר פינס-פז: אני מבקש לדון רק במה שאתם לא מסכימים.

יהודה זמרת: הנושא הראשון הוא תיקון טכני.

יהודה זמרת: כתוב שמרכז ישיבות המועצה יהיה ראש ענף, ואנחנו מתקנים ואומרים שהוא יהיה לפחות ראש ענף.

יהודה זמרת: בסעיף 4 מדובר על 12 ישיבות בשנה.

יהודה זמרת: אנחנו חושבים שאין מקום להרחיב.

יהודה זמרת: מדובר על ישיבות מן המניין.

יהודה זמרת: מעבר לכך יש גם ישיבות שלא מן המניין.

יהודה זמרת: לכן, אנחנו רוצים לחזור ל-10 ישיבות בשנה.

אופיר פינס-פז: לא.

אופיר פינס-פז: אנחנו רוצים 12 ישיבות.

אופיר פינס-פז: אני מבקש ממשרד הפנים לא לזלזל בוועדת הפנים.

אופיר פינס-פז: חשבתי שיש פה תיקון מהותי.

אופיר פינס-פז: בשביל 10 או 12 ישיבות אתם מכנסים את ועדת הפנים?

אופיר פינס-פז: אנחנו דנו בזה שעות בהרכב של 10 חברי כנסת.

אופיר פינס-פז: לא רצו להוריד את מספר הישיבות.

יהודה זמרת: לא הורדנו, אנחנו רוצים לשמר את המצב הקיים.

יהודה זמרת: המצב הקיים הוא 10 ישיבות בשנה, ומבקשים להגדיל את זה ל-12 ישיבות.

אופיר פינס-פז: אבל אתה כותב:

אופיר פינס-פז: כי יש לקיים לפחות 12 ישיבות בשנה.

יהודה זמרת: זה נקבע על ידי הוועדה, אבל אני מבקש להחזיר את זה למצב הקיים היום שמדבר על 10 ישיבות.

אופיר פינס-פז: אבל בתקנות קבענו 12 ישיבות.

אופיר פינס-פז: למה להוריד ל-10 ישיבות?

יהודה זמרת: כי למועצה גם יש פגרה של חודשיים בשנה.

אופיר פינס-פז: בסדר.

יהודה זמרת: בערב יום מנוחה וביום מנוחה אסור לקיים ישיבה, אלא אם כל חברי המועצה הסכימו.

יהודה זמרת: הוועדה ביטלה את האפשרות הזו, גם אם זה מתקבל בהסכמת כולם.

יהודה זמרת: הרשויות המקומיות מקיימות ישיבות ביום שישי שהוא יום המנוחה.

יהודה זמרת: אנחנו כרגע מנענו את יכולתן לקיים ישיבות ביום שישי.

אופיר פינס-פז: אתה צודק.

אופיר פינס-פז: זה אבסורד מוחלט.

אופיר פינס-פז: זו תקלה שנפלה, כי בדיוק הייתי צריך לצאת מהחדר.

משה גפני: מה לגבי עירייה רגילה?

מאיר שטרית: בעירייה רגילה לא יכול לקרות שכל חברי המועצה יסכימו לשבת ביום מנוחה.

מאיר שטרית: בסקטור הערבי הם רוצים לשבת ביום שישי, אבל זה יום מנוחה על פי החוק ולכן הם לא יכולים לקיים ישיבות מועצה.

יהודה זמרת: סעיף 5(ב) הוא תיקון טכני.

יהודה זמרת: כתבו שכל ישיבות המועצה חייבות להתחיל בשעה 18:00 בערב.

יהודה זמרת: הכוונה היא שיתחילו לפחות בשעה 18:00 בערב.

יהודה זמרת: אני לא רוצה להגביל אותן לקיים ישיבה בשעה 19:00 או 21:00.

יהודה זמרת: בסעיף 9 קבעו שבסמכות הממונה לכנס ישיבה תוך 72 שעות.

יהודה זמרת: אנחנו שזה לא אפשרי.

יהודה זמרת: אנחנו מדברים על 7 ימים.

יהודה זמרת: צריך להוציא זימונים, ולהפיץ אותם 72 שעות לפני כן.

יהודה זמרת: אנחנו לא מסוגלים להוציא זימון 72 שעות, כאשר צריכים להפיץ אותו זמן נאות לפני כן.

אופיר פינס-פז: כמה אתה מציע?

יהודה זמרת: 7 ימים.

קריאה: זה סביר.

אופיר פינס-פז: האם זה מוסכם על חברי המועצה?

מאיר שטרית: כן.

2321: זה נראה מיותר לחלוטין.

עידו בן י צחק: יש לי הערה טכנית.

עידו בן י צחק: מדובר על סמכות הממונה ולא סמכות השר.

משה גפני: אם הבעיה היא עם המיעוטים, אז למה לא לכתוב שבת ומועדי ישראל, או ערב שבת ומועדי ישראל?

משה גפני: האם אסור להגיד בתקנון את המילה שבת?

אופיר פינס-פז: לא.

אופיר פינס-פז: אסור.

משה גפני: מותר, אפילו חייבים.

משה גפני: אם הנושא הוא ימי שישי של המוסלמים, אני מבין.

יהודה זמרת: בסעיף 17 זו שאלה של מדיניות.

יהודה זמרת: יש הוראה שקיימת היום בתקנון, שאסור לגלות דברים שנאמרו בתוך ישיבה בדלתיים סגורות.

יהודה זמרת: הוועדה חשבה שמאחר ואין סנקציה פלילית יש למחוק זאת.

יהודה זמרת: אנחנו חושבים שזה לא נכון.

מאיר שטרית: אבל עכשיו בחוק יש סנקציה פלילית.

יהודה זמרת: אבל אנחנו חושבים שיש נורמה ציבורית לכתוב את האיסור הזה, גם אם הוא לא אכיף.

יהודה זמרת: בהצעת חוק העיריות גם הכנסנו נורמה פלילית.

אופיר פינס-פז: אבל אתה לא צריך את זה, אם יש לך את זה בחוק העיריות.

יהודה זמרת: אבל אנחנו מדברים לפני הצעת חוק העיריות.

אופיר פינס-פז: אבל עכשיו יש לך את חוק העיריות.

יהודה זמרת: אבל התקנון ייצא לדרך מחר.

אופיר פינס-פז: אז אתה לא מאמין שיהיה חוק העיריות.

יהודה זמרת: לא, בהצעת חוק העיריות קבענו חצי שנת מעבר.

נועה בן אריה: השאלה היא, האם לייבא את הסנקציה שנקבעה עכשיו.

יהודה זמרת: אני לא יכול לעשות זאת בתקנון.

אופיר פינס-פז: אז מה אתה מציע?

יהודה זמרת: להשאיר את האיסור לגלות, למרות שזה לא יהיה אכיף.

יהודה זמרת: הוא לא יהיה אכיף, אבל בנורמה הציבורית אפשר יהיה לעשות איתו משהו.

יהודה זמרת: בסעיף 21(ג) החלנו את הפרק שעוסק בקוורום גם על הוועדות, כי רצו לקבוע להן נוהל אחיד.

יהודה זמרת: הוועדה החליטה לבטל את הסעיפים האלה לגבי הוועדות.

יהודה זמרת: הבנתי, שהטענה היא שאין סעיף הסמכה.

יהודה זמרת: אנחנו חושבים, שמאחר והתקנון הזה מותקן מתוקף הסמכות הכללית של שר הפנים להתקין תקנות בכל נושא, אין מניעה.

עידו בן י צחק: אבל זה תיקון לתוספת.

עידו בן י צחק: זו לא התקנת תקנות.

אופיר פינס-פז: מה זה התמעטות משתתפים.

יהודה זמרת: הכוונה היא, שחייבים לנהל ישיבה כל עוד נמצא מספר מסוים של משתתפים.

יהודה זמרת: אנחנו רוצים שגם לוועדה יהיו הוראות ניהול.

אופיר פינס-פז: אני מתנגד לקוורום בוועדות.

יהודה זמרת: אז כל אחד יקבל החלטה.

אופיר פינס-פז: כן.

אלישע פלג: זה קיים בחוק.

אלישע פלג: צריך לאמץ את זה לגבי כל הוועדות.

אלישע פלג: אצלנו נוהגים ככה.

אופיר פינס-פז: בכנסת אדם אחד יכול להחליט על חוק.

קריאה: אבל להחליט לתת הנחה בארנונה, זה לא סביר.

אופיר פינס-פז: אני לא חושב, שזה סביר לתת לחברי מועצה זכות וטו ולא לבוא לישיבות,להרוס את הקוורום.

אופיר פינס-פז: האם נראה לך סביר שאנשים מטרפדים ישיבות על ידי אי הגעתם?

אופיר פינס-פז: אפשר לעשות קוורום סביר של שני אנשים.

אופיר פינס-פז: היום יו"ר ועדת כספים יכול להחליט לבד על כל המדינה.

אופיר פינס-פז: האם ניתן לאנשים לא לבוא, כדי שאף אחד לא יחליט כלום.

יהודה זמרת: קבענו 3 חברים.

אופיר פינס-פז: שני חברים.

אריה בר: צריך גם להטיל סנקציות במסגרת החוק כלפי חברי מועצה שלא מגיעים לוועדות.

אריה בר: כאשר קובעים את חברי הוועדות, כולם מתנפלים.

אריה בר: כאשר ממנים אותם, הם לא באים.

דוד אזולאי: זה קורה גם בכנסת.

אסתרינה טרטמן: למה כל הזמן מביאים דוגמא מכנסת וממשלה?

אריה בר: צריך לתקן את הדברים שהם לא בסדר.

אריה בר: בנוסף, בין חברי הוועדה יש חברי קואליציה.

אריה בר: אם חברי הקואליציה לא מופיעים, זו בעיה.

אופיר פינס-פז: אבל קשה לעשות את ההבחנה בחוק.

אריה בר: אני לא עושה הבחנה.

אריה בר: אני אומר, שלא יכול להיות שאדם אחד מנהל ועדה ברשות מקומית.

אריה בר: תקבילו את זה לוועדת תכנון ובנייה.

אופיר פינס-פז: יהודה, תמשיך לקרוא את ההערות שלכם, ואחר כך כל אחד יעיר על איזה סעיף שהוא רוצה.

יהודה זמרת: בסעיף 25(ב) קבעו שניתן להגיש הצעות לסדר יום של הישיבה לא יאוחר מ-48 שעות לפני המועד שלה.

יהודה זמרת: אנחנו לא יכולים לעמוד במועד שהוא פחות מ-72 שעות, כי מפיצים סדר יום 72 שעות קודם.

יהודה זמרת: לכן, אני לא יכול להפיץ את סדר היום לאחר 24 שעות.

עידו בן י צחק: יכול להיות שתפיץ את סדר היום גם שבוע קודם.

יהודה זמרת: היום בסעיף 25(ב) נאמר, כי אם הוגשו יותר מ-4 לסדר יום, יידונו לפחות 2 מטעם האופוזיציה.

יהודה זמרת: יש עומס נורא גדול, וזה משתק את עבודת המועצה.

יהודה זמרת: זה לוקח המון זמן, ולא מגיעים לדון בשום נושא אמיתי.

יהודה זמרת: ביקשו לצמצם את הנושאים מ-4 ל-2 נושאים.

אופיר פינס-פז: מי ביקש את זה?

יהודה זמרת: מנכ"ל משרד הפנים והשר ביקשו ממני לצמצם.

אופיר פינס-פז: למה 4 הצעות לסדר יום צריכות לקחת יותר משלושת רבעי השעה.

יהודה זמרת: כי כל חבר רוצה לדבר 5 דקות.

אופיר פינס-פז: המציע צריך לנמק אותה ב-10 דקות, ואז ראש העיר או מי מטעמו משיבים לו במשך 10 דקות.

אריה בר: אבל זה לא מתקיים כך.

דב חנין: אז בשביל מה בכלל צריכים חברי מועצות?

דב חנין: ממילא אין להם אפשרות לדבר, לא תהיה להם אפשרות להציע הצעות לסדר.

דב חנין: בואו נבטל את העיריות בכלל.

דב חנין: יהיה רק ראש עיר, שימונה על ידי שר הפנים, וזהו.

אופיר פינס-פז: זה המצב בהולנד, והולנד מתנהלת לא רע.

משה גפני: אבל חשוב שראש העיר יהיה יועץ משפטי.

יהודה זמרת: סעיף 25(ג) הוא סעיף מיותר.

יהודה זמרת: הלשכה המשפטית של הכנסת גם מסכימה שהוא מיותר.

יהודה זמרת: נקבע כי דיון בהצעות לסדר היום ייערך בפתיחת הישיבה.

יהודה זמרת: התיקון הזה מיותר.

יהודה זמרת: הנושא של ניהול סדר היום של הישיבה מוסדר בסעיף אחר, ושם זה כבר נקבע שזה יהיה בפתיחת הישיבה.

משה גפני: יהודה, מה אתם משנים מהמצב הקיים בסעיף הקודם?

משה גפני: האם אפשר להגיש יותר מ-4 הצעות היום?

אופיר פינס-פז: הוא מציע 2.

2321: הוא מגביל את האופוזיציה ב-50%.

יהודה זמרת: סעיף 33 - היום יש לכל חבר מועצה 5 דקות דיבור, ומוצע להגדיל את זה ל-10 דקות לפחות על ידי הוועדה.

אופיר פינס-פז: על איזה נושאים?

אריה בר: בכל נושא.

אלישע פלג: 5 דקות זה רק בהצעה לסדר.

יהודה זמרת: 5 דקות לכל חבר, ו-20 דקות לכל סיעה.

אופיר פינס-פז: בסדר.

יהודה זמרת: סעיף 34 – הוועדה קבעה שניתן להוציא בכוח חבר מועצה.

יהודה זמרת: יש לנו בעיה, כי בלי סעיף הסמכה בחקיקה ראשית לא ניתן לעשות את זה.

יהודה זמרת: זאת חקיקת משנה, ואנחנו לא יכולים לעשות את זה.

יהודה זמרת: בהצעת חוק העיריות הסדרנו את זה.

יהודה זמרת: לפני שיש לנו סעיף הסמכה מפורש בחקיקה ראשית, לא ניתן להסמיך ראש מועצה להפעיל כוח.

אופיר פינס-פז: זה לא בכוח, אלא על ידי הסדרנים.

יהודה זמרת: ואם הוא לא יוצא?

אופיר פינס-פז: אם הוא רוצה להרביץ מכות שלא יוציאו אותו?

אופיר פינס-פז: שיביאו משטרה.

דוד אזולאי: שוטר לא יכול להוציא חבר מועצה.

מאיר שטרית: הוא לא יכול להוציא.

אריה בר: הוא יכול להוציא רק אזרח מתפרע.

יהודה זמרת: הוועדה ביקשה לכתוב, שהפקחים יוציאו אותו החוצה.

יהודה זמרת: אני לא יכול לעשות את זה בלי סעיף הסמכה מפורש.

יהודה זמרת: זה מוסכם גם על הלשכה המשפטית של הכנסת.

אופיר פינס-פז: אז למה שלא נעשה סעיף הסמכה מפורש?

אופיר פינס-פז: תפצל מחוק העיריות ותכתוב סעיף.

יהודה זמרת: אבל הפיצולים ייעשו רק במרץ.

אופיר פינס-פז: בסדר.

אופיר פינס-פז: זה ייכנס לתוקף רק במרץ, וזה במקום לבטל אותו.

אופיר פינס-פז: אי אפשר לעשות צחוק מהכל.

אופיר פינס-פז: זה דבר מכריע.

אופיר פינס-פז: במרץ תפצל את סעיף 79, ובינתיים תחוקק את זה ותגיד שתקנה מס' 34 תיכנס לתוקף במרץ.

אופיר פינס-פז: תמצא לזה פתרון משפטי.

יהודה זמרת: אני לא יודע אם זה יעבור.

תומר רוזנר: אנחנו לא יודעים אם הכנסת תאשר את החוק או לא.

יהודה זמרת: אני יכול לקבל החלטה, וברגע שיהיה סעיף הסמכה נכניס אותו בלי דיון חוזר.

אופיר פינס-פז: סיימנו לדון.

יהודה זמרת: ברגע שיהיה אישור מהכנסת, אנחנו נכניס אותו ללא דיון חוזר.

אופיר פינס-פז: בדיוק.

יהודה זמרת: בסעיף 35(א) נקבע כי חבר מועצה הממונה על העניין שלגביו נשאלה השאילתא, ישיב על השאילתא.

יהודה זמרת: אנחנו ביקשנו שראש המועצה או מי שהוא יסמיך לכך ישיב על השאילתא.

יהודה זמרת: זה יכול להיות עובד, חבר מועצה או סגן שלו.

יהודה זמרת: הוועדה קבעה פה שזה חייב להיות דווקא חבר מועצה שמומחה לעניין.

אופיר פינס-פז: בוודאי.

אופיר פינס-פז: זה סביר.

יהודה זמרת: אנחנו חושבים שראש העירייה, כמי שממונה על המערכת הביצועית, צריך להחליט מי יענה.

אופיר פינס-פז: אתה טועה.

אופיר פינס-פז: או שראש העיר י ענה, או האיש הממונה מטעם ראש העיר.

אופיר פינס-פז: הוא לא יכול לתת למי שממונה על התברואה על שאילתא בנוגע לנושא אחר.

יהודה זמרת: אין בעיה לקבוע שממונה מטעמו ישיבה על השאילתא, אבל לא לקבוע שזה יהיה מומחה לעניין.

אופיר פינס-פז: ראש העיר יכול לענות על הכל, או להסמיך את האיש הממונה אצלו על העניין להשיב.

יהודה זמרת: זה מה שביקשנו, מי שהוסמך על ידו.

אופיר פינס-פז: מי שהוסמך על ידו לא בישיבה, אלא הממונה על הנושא.

יהודה זמרת: אבל שעדיין יוסמך על ידו.

אופיר פינס-פז: בסדר.

שוקי פורר: התשובה היא בכתב.

שוקי פורר: מה הבעיה?

יהודה זמרת: אנחנו מדברים על שאילתא בעל פה.

אופיר פינס-פז: אין בינינו חילוקי דעות.

מאיר שטרית: מי שמוסמך על ידי ראש העיר לנושא הזה.

דוד אזולאי: אופיר, תוסיף את המילים: שהוא המוסמך לנושא הזה.

שוקי פורר: לשאילתא בכתב ראש העיר עונה בכתב.

יהודה זמרת: אבל הם רשאים לשאול שאלות.

שוקי פורר: רק שאלה אחת הנובעת מהתשובה.

יהודה זמרת: אבל צריכים לענות לה.

שוקי פורר: אז הוא יכול להסמיך את מי שהוא רוצה.

יהודה זמרת: בסעיף 35(ג) אנחנו קבענו, כי לא יוגשו יותר משתי שאילתות מאת חבר המועצה לפני כל ישיבה מן המניין.

יהודה זמרת: הוועדה הציעה את הנוסח הבא: הגיש חבר המועצה שתי שאילתות, יהיה רשאי ראש העיר לדחות את תשובתו רק לגבי אחת מהן.

יהודה זמרת: לוקח זמן למצוא תשובות לשאילתא.

יהודה זמרת: לחייב ראש רשות לענות לשאילתא באופן מיידי ולא לאפשר לו לדחות את התשובה לישיבה הבאה, זה לא אפשרי.

יהודה זמרת: תשובה אמיתית הוא לא יוכל לתת.

אלישע פלג: הוא רשאי בכל מקרה לדחות את זה לישיבה הבאה.

יהודה זמרת: אבל בוועדה הוצע למנוע את זה ממנו.

אופיר פינס-פז: שיענה מייד.

יהודה זמרת: לגבי הודעה אישית – אנחנו קבענו שהודעה אישית תיקבע בסוף הדיון.

יהודה זמרת: הוועדה ביקשה שההודעה האישית תימסר ברגע שהחבר מבקש.

תומר רוזנר: אתם ביקשתם בסוף הנושא.

יהודה זמרת: הודעה אישית לא תמיד קשורה לסדר יום.

יהודה זמרת: היא לעיתים קשורה למשהו שקרה: פרסום הודעה בעיתונות, הגשת כתב אישום וכו'.

יהודה זמרת: לכן, היא לא חייבת דווקא להיות קשורה לסדר היום.

יהודה זמרת: אם הוגש כתב אישום נגד אחד מחברי המועצה, הוא רואה לנכון לדווח למועצה מה קרה.

יהודה זמרת: לכן, זה לא יכול להיות כמו שהוועדה ביקשה, בסעיף הרלוונטי בסדר היום.

יהודה זמרת: אם זה רלוונטי לסעיף מסוים, ההודעה האישית תימסר בסוף הסעיף.

יהודה זמרת: אם זה לא רלוונטי לסדר היום, היא תימסר בסוף הדיון.

אופיר פינס-פז: האם יש דבר כזה שנקרא הודעה אישית?

יהודה זמרת: כן.

אופיר פינס-פז: האם זה דבר חדש?

אלישע פלג: זה קיים.

אלישע פלג: לא עושים בזה שימוש כמעט.

אופיר פינס-פז: אם זה חדש, אנחנו יכולים לעצב את צורתו כפי שאנו רוצים.

אופיר פינס-פז: אם זה קיים, אז זה קיים.

יהודה זמרת: היום כתוב כי ההודעה האישית תישמע בסוף הישיבה.

יהודה זמרת: אנחנו מציעים לא לגעת בזה.

יהודה זמרת: דיון חוזר - סעיף 13 לחוק הבחירה הישירה קובע מנגנון לדיון חוזר, מתוך יחס בין ראש מועצה נבחר לחברי המועצה.

יהודה זמרת: מדובר על 40%, ולא יותר מפעם אחת במשך 3 חודשים, כדי לא לגרום לדיונים חוזרים אין סופיים.

יהודה זמרת: אנחנו באנו והכפפנו את עצמנו לאותו הסדר שקיים שם.

יהודה זמרת: הוועדה אמרה, כי בכל מקרה נקבע כי לא יתקיים דיון חוזר בהחלטה יותר מפעם אחת.

יהודה זמרת: סעיף 13 מרשה לקיים דיון יותר מפעם אחת אם יש 40%.

יהודה זמרת: אנחנו לא יכולים להתנות את הסעיף בהסמכה ראשית.

יהודה זמרת: לכן, אנחנו אומרים: כפי שקיים בסעיף 13.

אלישע פלג: צריך לשמור על העיקרון שההצעה הזו נדחתה.

יהודה זמרת: פרוטוקול וניהולו – הנושא הזה התייתר בעקבות תיקון 110.

יהודה זמרת: צריך רק לבצע התאמה בין הסעיף לבין החוק.

יהודה זמרת: בסעיף 55(א) נאמר שהפרוטוקול יפורסם באתר האינטרנט.

יהודה זמרת: הכנסת חוקקה לפני כחודש הצעת חוק שחייבה הקמת אינטרנט לכל רשות מקומית, אבל קבעה לו הוראת תחילה לעוד שנה.

יהודה זמרת: אני מפרסם את התקנון היום.

יהודה זמרת: לכן, אני רוצה לומר: ככל שיש לה אתר אינטרנט.

אופיר פינס-פז: אז תתאים את זה לנוסח החוק.

אופיר פינס-פז: אני רוצה לסכם את הפרק הזה.

אופיר פינס-פז: סעיף 1 אושר.

אופיר פינס-פז: מספר הישיבות אושר.

אופיר פינס-פז: מועד הישיבות סוכם.

אופיר פינס-פז: לגבי ישיבה שלא מן המניין, אני חושב ש-7 ימים זה מוגזם.

יהודה זמרת: ראש המועצה חייב תוך 7 ימים לכנס את הישיבה.

יהודה זמרת: חברי המועצה כופים עליו.

אופיר פינס-פז: בסדר.

אופיר פינס-פז: אושר.

אופיר פינס-פז: איסור גילוי אוסר.

אופיר פינס-פז: לגבי התמעטות משתתפים אני רוצה לומר שבוועדת ביקורת לא ייקבע קוורום.

אופיר פינס-פז: אז הקואליציה יכולה לנטרל את עבודת ועדת הביקורת.

אופיר פינס-פז: גם אם יו"ר הוועדה לבדו נמצא, הוא יכול לדון בנושא.

תומר רוזנר: אני חושב, שאין סמכות לעניין הזה.

תומר רוזנר: אנחנו מדברים על תיקון התוספת לפקודה.

תומר רוזנר: התוספת לפקודה מתייחסת לישיבות המועצה.

אופיר פינס-פז: אין בכלל סמכות לדון בוועדות.

יהודה זמרת: לכן, באנו ואמרנו בסעיף ההסמכה למעלה, שזה נעשה בתוקף סמכות שר הפנים לפי סעיף 347, שהוא סעיף הסמכה כללי בתקנות לגבי כל נושא ועניין.

עידו בן י צחק: אבל אתה לא יכול להוסיף תוספת לפקודת העיריות לפי סעיף 347.

יהודה זמרת: אז צריך לקחת את הסעיף הזה ולעשות תקנה נפרדת.

אופיר פינס-פז: האם אפשר לפתור את זה או לא?

תומר רוזנר: אם השר מעוניין, הוא יכול להתקין תקנות.

מאיר שטרית: לא הבנתי כלום.

תומר רוזנר: התקנון לישיבות המעוצה הוא חלק מפקודת העיריות, הוא תוספת לפקודה ולא חקיקת משנה.

תומר רוזנר: יש הסמכה בחוק, שהשר יכול בצו, באישור ועדת הפנים, לשנות את התוספת לפקודה, שעניינה ישיבות המועצה.

תומר רוזנר: עו"ד זמרת אומר, שיש לשר סמכות להתקין תקנות באופן כללי, ומכוח הסמכות הזו הוא רוצה להוסיף בתוספת לפקודה את הוועדות.

תומר רוזנר: לכן, אם רוצים להסדיר את הנושא של ישיבות הוועדות, השר יכול להתקין תקנות לעניין הוועדות.

מאיר שטרית: אני מסכים.

אופיר פינס-פז: אז כל נושא הוועדות לא יכול להיכנס פה.

יהודה זמרת: אנחנו נוריד את זה מפה, ונעשה את זה בתקנות נפרדות.

אופיר פינס-פז: אז הסעיף של התמעטות משתתפים ירד מפה.

אופיר פינס-פז: בנוסף, אתם מבקשים 72 שעות במקום 48 שעות, כדי לבצע הפצה של סדר היום.

אופיר פינס-פז: זה נראה לי סביר.

אופיר פינס-פז: לגבי הצעות לסדר יום, אני מציע לשנות את כל הנוהל.

אופיר פינס-פז: אני לא מציע לצמצם את מספר ההצעות לסדר, אלא לצמצם את זמן הדיון בהן.

אופיר פינס-פז: לא יכול להיות שחבר המועצה מציע הצעה לסדר, כל חברי המועצה יוכלו להגיב.

אופיר פינס-פז: הוא הציע, השר או מי מטעמו ישיבו לו, וזהו.

אופיר פינס-פז: כך אפשר יהיה לדון ב-4 הצעות ב-50 דקות.

מאיר שטרית: מקובל עליי.

אופיר פינס-פז: המציע מדבר, ראש העיר או מי מטעמו, שזה תחום עבודתו, משיב לו ואחר כך הצבעה.

תומר רוזנר: כמה זמן יינתן לכל אחד?

מאיר שטרית: 5 דקות.

אופיר פינס-פז: אני מציע 10 דקות.

אריה בר: מה קורה כאשר 4 חתומים על הצעה אחת?

אופיר פינס-פז: הזמן שלהם בסך הכל הוא 10 דקות.

אופיר פינס-פז: כל אחד יכול לדבר 2 דקות, או שאחד ידבר בשם כולם 10 דקות.

אופיר פינס-פז: אם רשומים 10 איש, כל אחד יכול לדבר דקה אחת.

אופיר פינס-פז: סעיף 25(ג) מיותר.

אופיר פינס-פז: לגבי זמן דיבור קבענו 5 דקות.

אופיר פינס-פז: על איזה נושאים מדובר?

מאיר שטרית: על כל נושא.

אופיר פינס-פז: אי אפשר.

אלישע פלג: לגבי נושא שעל סדר היום מותר 10 דקות לכל אחד, ובהצעה לסדר מותר 5 דקות.

אלישע פלג: ככה זה בפקודה.

מאיר שטרית: אבל זה לא טוב.

מאיר שטרית: יש 30 חברי מועצה.

אלישע פלג: אני מסכים איתך שזה יותר מדי.

יהודה זמרת: אנחנו מדברים על נושא שאינו בתוך סדר היום, כמו חוק עזר.

יהודה זמרת: כל אחד מהחברים רשאי לדבר 5 דקות.

דני וקנין: זה הרבה.

אופיר פינס-פז: אתה לא מציג את זה בצורה מסודרת.

אופיר פינס-פז: תציג את הנושאים השונים שעליהם חבר מועצה יכול לדבר, ואז נחליט.

יהודה זמרת: הכלל אומר, שכל מקום בו אין הסדר אחר ניתנות 5 דקות לכל אחד ולא 10 דקות.

יהודה זמרת: מנגד, נקבע שבנושא של אישור חוזים, נושאים של ישיבות מועצה מיוחדות: תקציב ודוחות ביקורת, יינתנו עוד 5 דקות לכל אחד ועוד 30 דקות לסיעה בסך הכל.

יהודה זמרת: בנוגע לתקציב, יינתנו 10 דקות.

חנניה ויינברגר: לגבי ועדת ביקורת - לא הייתי מציע שלטון יחיד ליו"ר, אפילו שהוא מהאופוזיציה.

אופיר פינס-פז: הנושא ירד מסדר היום כרגע.

אלישע פלג: אני חושב שלא צריך זמן סיעתי.

אופיר פינס-פז: האם לחברי המועצה אין מה לומר?

אופיר פינס-פז: אז נקבע זמן של 5 דקות.

אלישע פלג: לא צריך זמן סיעתי.

דוד אזולאי: צריך לקבוע טבלה, לפיה שאילתות או הצעות לסדר יום, הצעה בלתי רגילה, יקבלו זמן מסוים.

אריה בר: 5 דקות זה המון.

2321: כל ההערות שאמר זמרת, התקבלו בוועדה כאשר דנו בתקנון ניהול מועצה.

2321: עכשיו מחזירים את הכל ליושנו.

2321: מה רצינו?

2321: אנחנו רצינו לשדרג את המועצה, שתהיה קצת יותר חזקה, שאפשר יהיה לשאול קצת יותר לעומק.

2321: במקום זה מקצצים עוד ועוד.

2321: אנחנו צריכים להבין, שמועצת העירייה תתנהל על ידי המועצה וראש הרשות המקומית.

2321: אלה יהיו שני הגופים המרכזיים.

2321: צריך לתת כוח מסוים לחברי המועצות העירוניות.

2321: אני יושב בעיריית תל אביב קרוב ל-30 שנה, ואני לא ראיתי שבגלל שאילתות ישבו 4 שעות.

2321: זה לא קרה.

2321: שואלים שאלה ועוד שאלה, ובזה נגמר העניין.

2321: לגבי ימי המנוחה אני מסכים.

2321: יכולה להיות הוראה שלראש הרשות תהיה אפשרות להוציא בכוח אדם מהמועצה.

2321: כל יתר הדברים מחלישים את המועצה לעומת ראש הרשות המקומית.

2321: אני חושב, שזו טעות.

2321: ההזדמנות כאן היא לחזק את המועצה ולא להחליש אותה.

דוד אזולאי: כל המטרה היא לפגוע בחברי מועצה, ולחזק את ראשי הרשויות.

2321: אני אמרתי את שלי.

אופיר פינס-פז: אני רוצה לסכם את הסעיף הזה.

אופיר פינס-פז: הנוהל יהיה 5 דקות דיבור לכל חבר.

אופיר פינס-פז: במקרים של תקציב יינתנו 10 דקות לכל חבר.

אופיר פינס-פז: הדבר הזה הוא סביר.

שמואל מזרחי: התקציב הוא ספר עב קרס של מאות מיליונים, ולכל חבר יינתנו רק 10 דקות?

שמואל מזרחי: אולי תקבעו 10 דקות לכל נושא בסעיף?

אופיר פינס-פז: ההסדר הוא יותר מורכב מזה.

אופיר פינס-פז: לכל חבר יש 10 דקות, ולכל סיעה יש עוד זמן.

יהודה זמרת: הרעיון היא לא לחזור על דברים.

עדי אלדר: תשבו 6 שעות.

אופיר פינס-פז: זה לא נראה לי הרבה.

אופיר פינס-פז: אנחנו יושבים על תקציב המדינה ימים.

עדי אלדר: אבל זה עובר תהליכים בעירייה.

עדי אלדר: יש ועדת כספים שדנה בזה קודם.

שמואל מזרחי: בנושא תקציב הרבה מהחברים לא משתתפים.

שמואל מזרחי: גם נערכים דיונים לפני שמציגים את ספר התקציב.

שמואל מזרחי: לכן, ראוי לקבוע 15 דקות.

אופיר פינס-פז: אני מציע שיינתנו 5 דקות לכל חבר בכל נושא.

אופיר פינס-פז: בנושא תקציב יינתנו 10 דקות.

אופיר פינס-פז: חבר שלא ירצה לדבר יוכל להעביר בכתב את זכות הדיבור לחבר מסיעתו.

קריאה: למה להעביר את זכות הדיבור רק לסיעה אחת?

אופיר פינס-פז: הסיעות הן לא משחק.

אופיר פינס-פז: תפסיקו לשחק בין הסיעות.

אופיר פינס-פז: תתייחסו ברצינות לסיעה שאתם נבחרים בה.

שרי סלע: לנושא של הוצאת חבר מועצה – אני רוצה שייאמר כי רק לאחר שתינתן התראה הוא יוכל להוציא אותו.

אופיר פינס-פז: ודאי.

אופיר פינס-פז: צריך לקרוא אותו לסדר שלוש פעמים, וזה צריך להיות מנומק.

אופיר פינס-פז: זו לא גחמה של ראש הרשות.

דוד אזולאי: מי יוציא אותו?

מאיר שטרית: פקחים.

אופיר פינס-פז: לגבי השאילתות - כמה שאילתות מוצגות לראש עירייה בישיבה?

אלישע פלג: עד 4 שאילתות.

אופיר פינס-פז: אני מציע שהוא יהיה חייב לענות על שתיים מהן באותה ישיבה, כאשר את התשובה על שתי השאילתות האחרות הוא יוכל לדחות.

אלישע פלג: זו הצעה טובה.

אלישע פלג: צריך לומר, לישיבה מן המניין.

אופיר פינס-פז: לגבי הודעה אישית – היא תיאמר בסוף הדיון על כל נושא.

דוד אזולאי: ואם הנושא של ההודעה מופיע בסדר היום?

אופיר פינס-פז: אם נושא נפל בהצבעה, אפשר לעשות רביזיה פה בכנסת.

יהודה זמרת: יש הסדר בחוק שקובע 40%.

אופיר פינס-פז: אתה יכול לקבוע שהרביזיה תתקבל ב-40%.

תומר רוזנר: זה דיון חוזר לפי החוק.

תומר רוזנר: מה קורה כאשר מדובר בדיון חוזר שלא לפי החוק?

יהודה זמרת: לבקשת ראש העיר אפשר.

יהודה זמרת: הוא לא מצליח להעביר תקציב, והוא רוצה להעביר תקציב ושבוע אחרי כן להביא אותו.

תומר רוזנר: מה קורה אם האופוזיציה מבקשת דיון חוזר שלא לפי החוק, אלא לפי הסעיף הזה בתקנון?

תומר רוזנר: האם אפשר לדון יותר מפעם אחת?

יהודה זמרת: לא.

אופיר פינס-פז: לגבי נושא הפרוטוקול – זה על פי החקיקה החדשה.

אופיר פינס-פז: לגבי בקשת חה"כ אזולאי, נעשה הבחנה בנוגע להודעה אישית: אם זו הודעה אישית שלא עלתה בישיבה, בנושא שלא קשור לישיבה, היא תיאמר בסוף הישיבה.

אופיר פינס-פז: אם מדובר בנושא כמו השמצה של מישהו, היו"ר יכול לאפשר הודעה אישית בסוף הסעיף הרלוונטי, כמו בכנסת.

אופיר פינס-פז: הוא יכול לבקש הודעה אישית לפני שעוברים לסעיף הבא.

תומר רוזנר: יש לי הערה לסעיף 12 לתקנון.

תומר רוזנר: בעקבות התיקון שעשתה הכנסת לחוק היועץ המשפטי לרשות המקומית, שבו הוספנו חובה לצרף את החוזה לפני כל הצבעה, אני מציע שזה יתוקן גם כאן כדי להתאים את התקנון לחוק.

תומר רוזנר: לגבי סעיף 47 לתקנון המוצע שמדבר על נעילת ישיבה לפני שתם סדר היום, אני רוצה לומר כי אנחנו חוששים שהסעיף הזה ינוצל לרעה וינעלו ישיבה לפני שיתנו לאופוזיציה לדבר.

תומר רוזנר: לכן, אנו מציעים שזה יישאר כפי שזה קיים היום בתקנון: רק בהסכמת כל חברי המועצה ינעלו את הישיבה לפני הזמן.

דוד אזולאי: אם נקבע סדר יום מראש, צריך לקיים עליו דיון.

אריה בר: אבל לא כל חברי המועצה יצטרכו להסכים.

אופיר פינס-פז: זה המצב הקיים היום.

תומר רוזנר: היום זה בהסכמת כל החברים.

אריה בר: זה לא הגיוני.

אופיר פינס-פז: זה לא הגיוני.

אופיר פינס-פז: בואו נקבע רוב של שני שליש.

אופיר פינס-פז: לא נותנים זכות וטו לאחרון החברים.

משה גפני: אני רוצה להעיר לגבי הסעיף.

אופיר פינס-פז: לא היית פה.

אופיר פינס-פז: אנחנו עוברים להצבעה על נוסח התקנות.

משה גפני: אני מצביע נגד.

אופיר פינס-פז: אתה לא היית פה.

אופיר פינס-פז: אתה לא תלמיד יוצא דופן וחריג, למרות שאני אוהב אותך.

אופיר פינס-פז: מי מצביע בעד התקנות, כפי שנוסחו?

משה גפני: אני מצביע נגד.

אופיר פינס-פז: תצביע נגד.

אופיר פינס-פז: ה צ ב ע ה בעד – 3 נגד – 3 נמנעים – אין התקנות לא עברו.

משה גפני: זה בגלל שהוא לא נותן לי לדבר.

אופיר פינס-פז: נתתי לך לדבר, אבל לא היית פה.

מאיר שטרית: תצביע עוד פעם.

אופיר פינס-פז: מי בעד התקנות, כפי שנוסחו בוועדה?

אופיר פינס-פז: ה צ ב ע ה בעד – 3 נגד – 3 נמנעים – אין התקנות לא עברו.

עדי אלדר: התקנות האלה חשובים לנו מאוד, ואתם מפילים אותן על ענייני כבוד.

עדי אלדר: אנחנו באים לכל ישיבה, מכבדים את הפורום הזה, ועל ענייני כבוד הצבעה כזו נופלת.

דב חנין: אל תטיף לנו מוסר.

עדי אלדר: אני יכול לומר מה שאני רוצה.

דב חנין: אתה יכול לומר מה שאתה רוצה, אבל אל תטיף לנו מוסר.

עדי אלדר: אני יכול לומר מה שאני רוצה.

עדי אלדר: אני לא אשאל אותך.

דוד אזולאי: איך אתה מדבר לחבר כנסת?

דוד אזולאי: אדוני היו"ר, אתה צריך להגן על חברי הכנסת.

דוד אזולאי: איזו צורת התבטאות כלפי חברי כנסת?

דוד אזולאי: אנחנו לא עובדים אצלך.

עדי אלדר: אני מייצג פה גוף גדול.

עדי אלדר: גם אני לא עובד אצלך.

עדי אלדר: שכחת שפעם היית ראש עיר.

דוד אזולאי: לא שכחתי.

דוד אזולאי: אני פעם הייתי גם חבר מועצה, ואני דואג לחברי המועצה.

עדי אלדר: אני רואה איך אתה מתנהג.

עדי אלדר: אני עוקב אחרי העוינות שלך כלפי ראשי ערים.

עדי אלדר: רואים את זה פה.

דוד אזולאי: בגלל שאתם רוצים לרמוס את חברי המועצה.

עדי אלדר: מה פתאום?

עדי אלדר: תבוא לישיבות מועצה שלי, ותראה איך אני מתנהג.

קריאה: בוא תראה איך הנציגים שלך מתנהגים במועצות.

דב חנין: אני מצטער על הכעס שהיה פה מכל צדדי השולחן הזה.

דב חנין: רבותיי ראשי הערים, יש בוועדה הזו ויכוח ואנחנו נקיים אותו.

דב חנין: יש בוועדה דעות שונות, ואצל חלק מחברי הוועדה יש חוסר נחת גדול מהעובדה שמועצות הערים מאוד מוחלשות בהצעת החוק הזו.

מאיר שטרית: אתה לא היית בדיונים קודמים.

דב חנין: הייתי בדיונים, ואני מכיר את החוק היטב.

מאיר שטרית: דב, אני מעריך אותך, אבל אתה יודע על מה הצבעת עכשיו?

דב חנין: אני יודע על מה הצבעתי.

מאיר שטרית: על מה הצבעת?

דב חנין: אני הצבעתי על נוהל לניהול ישיבת המועצה.

דב חנין: למה הצבעתי נגדו?

דב חנין: משום שאני חושב, אדוני השר, שחוק העיריות הוא הזדמנות לעשות סדר.

דב חנין: אני מכיר את מצוקתם של ראשי העיר, אבל אני חושב שהחוק הזה צריך לעשות סדר בכיוון יותר דמוקרטי, שיהיה יותר כוח למועצות הערים, שיהיה יותר כוח לנבחרים, שיהיה איזון בין כל הגורמים האחרים.

דב חנין: ההצבעה שלי בטאה את העמדות האלה.

מאיר שטרית: זה מה שעשינו, אבל אתה לא היית בדיונים.

דב חנין: אני מכיר היטב את התקנות.

שוקי פורר: אבל התקנון הזה מחזק את כל זה.

אופיר פינס-פז: מה אתה מציע?

אופיר פינס-פז: האם אתה יודע כמה דברים הוספנו לטובת חברי המועצה?

מאיר שטרית: אתה מצביע בניגוד לעמדתך.

דב חנין: לא נכון.

דב חנין: אני הייתי רוצה, אדוני היושב ראש, שהנוהל הזה יבטא את הרעיון הדמוקרטי של עליונותה של המועצה כגוף נבחר דמוקרטי, גוף שמקיים דיונים.

דב חנין: קובעים לי פה סד זמנים של 10 ישיבות.

דב חנין: אולי תהיה ישיבה אחת?

אופיר פינס-פז: אנחנו ממשיכים לקרוא את סעיפי החוק.

עידו בן י צחק: קורא סעיפים 80-86 80.

עידו בן י צחק: (א) המועצה רשאית, לפי הצעת ראש העירייה, לבחור מבין חבריה ועדת הנהלה, ולקבוע את תפקידיה, ככל שלא הוקנו בחוק זה לוועדה אחרת של המועצה.

עידו בן י צחק: (ב) חברי ועדת ההנהלה יהיו ראש העירייה והוא יהיה יושב ראש הוועדה, סגניו וחברי מועצה אחרים שתבחר המועצה, על פי הצעת ראש העירייה.

עידו בן י צחק: (ג) ועדת ההנהלה תייעץ לראש העירייה ולמנהל הכללי בכל הנוגע לניהול ענייני העירייה ותמלא כל תפקיד אחר שיוטל עליה על ידי המועצה, ככל שלא הוטל על ועדה אחרת.

עידו בן י צחק: 81.

עידו בן י צחק: (א) המועצה תבחר מבין חבריה ועדת כספים.

עידו בן י צחק: (ב) לוועדת הכספים יהיו התפקידים והסמכויות הקבועים לה בחוק זה ורשאית המועצה לקבוע לה תפקידים נוספים של ייעוץ בענייני כספים שלא הוטלו בחוק זה על ועדה אחרת של המועצה.

עידו בן י צחק: 82.

עידו בן י צחק: (א) המועצה תבחר מבין חבריה ועדה לענייני ביקורת; מספר חברי הוועדה לא יעלה על שבעה.

עידו בן י צחק: (ב) לוועדה לענייני ביקורת יהיו התפקידים והסמכויות הקבועים לה בחוק זה, והיא תדון בכל דוח ביקורת על העירייה שהוגש על פי חוק ותעקוב אחר הטיפול בליקויים שהועלו בדוחות בהם היא דנה.

עידו בן י צחק: (ג) יושב ראש הוועדה לענייני ביקורת יהיה מהאופוזיציה ולא יכהן כדירקטור או כנציג בגוף הנתון לביקורת של מבקר העירייה; לעניין זה יראו את יושב ראש הוועדה לענייני ביקורת כשייך לאופוזיציה אם נתקיימו כל אלה: 1) סיעתו שונה מסיעתו של ראש העירייה; (2) לסיעתו אין ייצוג בוועדת הנהלה; (3) אף אחד מסגני ראש העירייה או ממלא מקום ראש העירייה אינו מקרב חברי סיעתו; (3א) הוא אינו יושב ראש המועצה; (3ב) הוא אינו יושב ראש ועדת הכספים; (4) הוא או סיעתו אינם קשורים בהסכם המתייחס לכהונת ראש העירייה, סגניו או ממלא מקומו, או לניהול העירייה; (5) בעירייה אזורית – חבר מועצה שהיישוב שהוא נציגו במועצה אינו מיוצג בוועדת הנהלה.

עידו בן י צחק: ( ד) לא היה במועצה חבר מועצה שהתקיימו לגביו התנאים הקבועים בסעיף קטן (ג) יהיה יושב ראש הוועדה לענייני ביקורת מי שנתקיימו בו כל אלה: (1) הוא אינו חבר בוועדת ההנהלה; (2) הוא אינו מכהן כיושב ראש ועדת הכספים; (3) הוא אינו מכהן כדירקטור בגוף הנתון לביקורתו של מבקר העירייה; (4) אם יש במועצה יותר מסיעה אחת, סיעתו שונה מסיעתו של ראש העירייה ושל סגן ראש העירייה או מסיעה שראש העירייה או סגן ראש העירייה חבר בה.

עידו בן י צחק: (ה) יושב ראש הוועדה לעניני ביקורת רשאי לקיים את דיוני הוועדה בכל מניין של חבריה.

עידו בן י צחק: 83.

עידו בן י צחק: (א) המועצה תבחר מבין חבריה ועדה לעניני חינוך ורווחה, שתפקידה לייעץ בענייני חינוך ורווחה.

עידו בן י צחק: (ב) מנהל אגף החינוך ומנהל אגף הרווחה או השירותים החברתיים יציגו לוועדה לעניני חינוך ורווחה, את תכנית העבודה השנתית של האגף שבראשם הם עומדים, וימסרו לוועדה דין וחשבון שנתי על פעילות האגף; בסעיף קטן זה, "מנהל אגף" – עובד העירייה הבכיר ביותר המופקד על תחום פעילות.

עידו בן י צחק: (ג) נציג ועד ההורים העירוני יוזמן להשתתף בישיבות הוועדה לענייני חינוך ורווחה.

עידו בן י צחק: 84.

עידו בן י צחק: (א) המועצה תבחר מבין חבריה ועדה להכנת המשק לשעת חרום ולהפעלתו בשעת חרום, לרבות מצב מיוחד בעורף כמשמעותו בסעיף 9ג לחוק ההתגוננות האזרחית ואירוע אסון המוני כהגדרתו בסעיף 90א לפקודת המשטרה (בחוק זה – ועדת מל"ח).

עידו בן י צחק: (ב) ראש העירייה יהיה יושב ראש ועדת מל"ח.

עידו בן י צחק: (ג) הוועדה תקיים את ישיבותיה בדלתיים סגורות.

עידו בן י צחק: (ד)

עידו בן י צחק: החלטות הוועדה למעט החלטות בענייני תקציב, אינן טעונות אישור המועצה.

עידו בן י צחק: 85.

עידו בן י צחק: (א)

עידו בן י צחק: מועצה של עירייה אזורית תבחר מבין חבריה ועדה חקלאית.

עידו בן י צחק: (ב) ועדה חקלאית תייעץ בענייניה החקלאים של העירייה האזורית, כפי שתקבע מועצת העירייה האזורית.

עידו בן י צחק: 86.

עידו בן י צחק: (א) המועצה רשאית לבחור ועדות נוספות, קבועות או ארעיות ולקבוע את הנושאים שבהן יעסקו, למעט נושאים שיועדו בחוק זה לוועדת חובה (בחוק זה – ועדות רשות); קבעה הוועדה כי ועדת רשות תהיה ועדה ארעית – תקבע גם את תקופת כהונתה.

עידו בן י צחק: (ב) חברי ועדת רשות ייבחרו מקרב חברי המועצה ויכול שייבחרו גם מקרב הציבור לפי כללים שקבע השר, ובלבד שמספר החברים מקרב הציבור לא יעלה על שליש ממספר חברי הוועדה.

עידו בן י צחק: (ג) המועצה תבחר את חבר הוועדה מקרב הציבור; לא ייבחר אדם כחבר מקרב הציבור אלא אם כן הוא פסול לכהן לפי סעיף 51.

עידו בן י צחק: (ד) על חבר הוועדה מקרב הציבור יחולו הוראות סעיפים 53 עד 57 ו-61, בשינויים המחוייבים, בכל הנוגע לחברותו בוועדה ולמילוי תפקידו בה.

עידו בן י צחק: יו"ר הוועדה ביקש להוסיף כוועדת חובה את הוועדה להגנת הסביבה, ועדה שקיימת כיום.

יוחנן פלסנר: אני מבקש רביזיה.

אופיר פינס-פז: אני אקיים רביזיה תוך 10 דקות.

אופיר פינס-פז: הדיון המרכזי פה הוא לגבי הרצון לבטל את ועדות החובה, ולהפוך אותן לוועדות רשות.

אופיר פינס-פז: אני מבקש להסביר את הרציונאל לבקשה הזו.

יהודה זמרת: הצעת החוק מבקשת לתת רפורמה מתוך ההערכה של השלטון המקומי, ולתת את שיקול הדעת העצמאי.

יהודה זמרת: במסגרת זו אנחנו באים ואומרים שצריך לקבוע מינימום חובות בכל רשות מקומית.

יהודה זמרת: מועצת הרשות המקומית צריכה לבחור איך היא רוצה לנהל את עניינה במגבלות של כללים וסייגים שנקבעו על ידי המחוקק ועל ידי השלטון המקומי.

יהודה זמרת: במסגרת זו אנחנו הורינו לקבוע מספר ועדות מצומצם של ועדות חובה.

יהודה זמרת: מעבר לכך, כל מועצה צריכה לקבוע את סדרי העדיפויות שלה, איך היא רוצה לנהל, באיזו ועדה היא רוצה לנהל, באיזו ועדה היא רוצה לנהל, איפה היא רוצה לקיים את הדיון הזה, ולקבוע לעצמה.

יהודה זמרת: לכל מועצה יש מאפיינים שונים ואינטרסים שונים.

יהודה זמרת: מתוך הקו שמוביל את הצעת החוק הזו של ביזור לשלטון המקומי, צריך להעביר את שיקול הדעת בהחלטה הזו לשלטון המקומי.

יהודה זמרת: היום יש קרוב ל-12-15 ועדות, שאינן מתפקדות בפועל.

יהודה זמרת: לחברי המועצה יש זמן מוגבל, ומספר חברי המועצה הולך ומצטמצם.

יהודה זמרת: ישנן ועדות שלא מתפקדות כלל, כי החברים לא מגיעים ואז לכאורה הרשויות עוברות על החוק.

יהודה זמרת: הן לא מסוגלות לעמוד בכל המטלות האלה וגם לתפקד.

יהודה זמרת: זה פוגע בוועדות החובה, כי אנשים נדרשים ללכת לוועדות רשות.

יהודה זמרת: מתוך הערכה והעקרונות האלה ביקשנו לצמצם את מספר הוועדות למספר ועדות חובה, ולהוריד את כל שאר הוועדות ולהשאיר אותן לשיקול דעת הרשות המקומית.

אופיר פינס-פז: הרביזיה לא תוצבע היום לפי בקשת הקואליציה.

דב חנין: הנושא הזה הוא אחד מהנושאים העיקריים שנמצאים בויכוח בחוק.

דב חנין: השאלה הגדולה היא, בשביל מה אנחנו צריכים את מועצת העיר.

דב חנין: אם לא רוצים מועצת עיר, בואו נגיד שאנחנו לא רוצים מועצות עיר.

דב חנין: נבחר ראשי ערים, הם ימנו מנכ"לים והם ינהלו את העיר.

דב חנין: בשביל מה אנחנו צריכים את כל הדמוקרטיה הזו?

דב חנין: הרי הדמוקרטיה זה בלבול מוח וסרבול.

דב חנין: זה לוקח זמן, נציגי הציבור מתבטאים, יכולות להיות אפילו 10 ישיבות בשנה, ואולי כל ישיבה תיקח שעתיים-שלוש.

דב חנין: אני חושב שהדבר הזה מיותר, הגיע הזמן לבטל את הדמוקרטיה.

דב חנין: אדוני היו"ר, הדמוקרטיה היא מערכת שיש לה עלויות ויש לה מחיר.

דב חנין: אנחנו צריכים לעמוד במחיר הזה, כי אין שיטה אחרת לנהל את הפוליטיקה.

דב חנין: נבחרי הציבור למועצת העיר צריכים להיות אנשים שיש להם הזדמנות להתבטא במועצה, יש להם הזדמנות להשפיע.

דב חנין: כאן יש ויכוח על שני נושאים.

דב חנין: מה עושות הוועדות?

דב חנין: הוועדות הן גופים מייעצים.

דב חנין: ועדת ההנהלה תייעץ לראש העיר.

דב חנין: הוא לא צריך עצות מוועדה, הוא צריך עצות מיועצים.

דב חנין: ועדת הכספים תייעץ בענייני כספים, וועדות אחרות ייעצו בנושאים אחרים.

דב חנין: אנחנו שוללים מחברי מועצת העיר את היכולת שלהם לקבל החלטות.

דב חנין: אם כל הוועדות הן ועדות מייעצות, בוודאי כדאי לבטל את כל המועצות.

דב חנין: חבל שתהיינה בכלל ועדות חובה.

יוסי נשרי: אבל הם חברי בוועדות.

יוסי נשרי: הם יכולים לומר את דעתם בוועדות.

אלישע פלג: לכן הם לא באים, כיוון שהם רק על תקן מייעצים.

דב חנין: לכן, אני חושב שאנחנו צריכים לקבוע שהוועדות אינן מייעצות, אלא עוסקות בנושאים מסוימים ומסוגלות לקבל החלטות.

דב חנין: כך תהיה משמעות לוועדות, כך יבואו לוועדות, כך נחזק את הדמוקרטיה ולא נחליש אותה.

דב חנין: ההערה השנייה שלי היא בנושא ועדות החובה.

דב חנין: אני מאוד שמח על עמדתך, אדוני היו"ר, בנושא הוספת ועדת חובה להגנת הסביבה.

דב חנין: אני חושב שזו עמדה נכונה.

דב חנין: אני מציע את אותה הרוח לאמץ בנושאים נוספים.

דב חנין: אנחנו רוצים שבסופו של דבר שהעירייה תהיה הגוף שבאמת ידון במכלול הנושאים החברתיים, הסביבתיים והאחרים, שמטרידים את תושבי העיר.

דב חנין: לכן, אני מציע שכמו שיש ועדת חובה לענייני סביבה תהיה ועדת חובה לענייני מעמד האישה ולענייני מעמד הילד.

דב חנין: אלה הישגים של המחוקק הישראלי שהושגו לאורך השנים, וחבל שבמסגרת חוק העיריות החדש נחזור אחורה.

אופיר פינס-פז: אני מבין את העמדה שלך, מכבד אותה ומזדהה איתה, אבל השאלה היא האם היא עומדת במבחן המציאות.

אופיר פינס-פז: אחרי שאנחנו חוקקנו בנפש חפצה וביד רחבה, השאלה היא מה קורה בשטח.

אופיר פינס-פז: השאלה היא, האם הוועדות שוות משהו, עושות את מלאכתן ומתפקדות, או שהכל על הנייר.

דב חנין: אם ניתן להן סמכויות, הן יעשו את עבודתן.

יוסי נשרי: יש להן סמכויות גם היום, אבל החברים לא באים.

דני וקנין: אני משרת ציבור משנת 1983.

דני וקנין: לא ברורה לי הגישה של האנטי.

דני וקנין: לא באנו לכאן כחוטבי עצים, כמבקשי פרוטקציה או כמדיחי חברי מועצה.

דני וקנין: יש לי 17 חברי מועצה, מתוכם 16 בקואליציה כבר שנים רבות.

דני וקנין: אנחנו לא באים לכאן כדי להאדיר את כוחנו, אלא כדי לבקש מהשלטון המרכזי לעזור לנו לשרת ציבור באופן יותר יעיל.

דני וקנין: לא שמעתי שום הצעה קונקרטית.

דני וקנין: אולי צריך לערוף את ראשי הערים.

דני וקנין: אם אתה שומר חוק ומדבר על דמוקרטיה, אני ממליץ לך לעיין בכל הכנת החוק לבחירה ישירה, 1975.

דני וקנין: אני ממליץ לך לקרוא מה מסתתר מאחורי חוק, ש-18 שנים ישבו ודנו בו בכנסת ישראל.

דני וקנין: אתה בא לכאן בשם הדמוקרטיה לעקר את כל מה שעשו בשנת 1975.

דני וקנין: חבל.

דני וקנין: אנחנו לא באים לכאן לנגח חברי מועצה.

יאיר דורי: אני מבין את הרפורמה ואת הרצון לעשות רידוד במספר הוועדות, אבל יש ועדה אחת שלנו אסור להסכים להורדה שלה, וזו הוועדה לבטיחות הדרכים.

יאיר דורי: אנחנו נכנסנו לתקופה, שבה המאבק בנושא תאונות הדרכים מקבל כיוון.

יאיר דורי: במהלך שנת 2007 קיימות ב-256 הרשויות מטות בטיחות שפועלות.

יאיר דורי: השלב הבא הוא לחבר את נושא ועדות הבטיחות האלה.

יאיר דורי: אני חושב, שזה יהיה על גבול לקיחת אחריות מאוד בעייתית.

יאיר דורי: אלה ועדות חשובות, והן צריכות להיות חלק מחובת הרשות לטפל בנושא הזה.

גבע פרנקל: המועצה חושבת שלבטל ועדה לזכויות הילד, זה אסור.

גבע פרנקל: יש זכויות לתלמידים, וצריך שתהיה ועדה שתקפיד עליהן.

גבע פרנקל: בנוסף, הוועדה הזו מספקת את הצרכים של הנוער, ואין שום סיבה לבטל ועדה כזו או להפוך אותה לוועדת רשות.

אופיר פינס-פז: איפה אתה גר?

גבע פרנקל: דרום הר חברון.

אופיר פינס-פז: האם שם יש ועדה כזו?

גבע פרנקל: אני משתייך לבית ספר מקיף עומר.

איתן גורני: על פי פקודת העיריות הקיימת, קיימת ועדה שעיסוקה מלחמה בסמים ואלכוהול ברשויות המקומיות.

איתן גורני: הנושא של סמים ואלכוהול הוא נושא בעל חשיבות גדולה מאוד, הוא אוניברסאלי ושייך לכל המקומות בארץ.

איתן גורני: אחרי ביטחון וטרור, הנושא הזה הוא חשוב מאוד.

איתן גורני: הוועדות האלה קיימות ופועלות טוב.

דב אמיתי: נשארה לנו עוד קצת התיישבות חקלאית.

דב אמיתי: במלחמה, אדוני השר, עבד בקטיף, והוא בטוח מבין על מה אני מדבר.

דב אמיתי: לדעתי, הושמטה בטעות הוועדה החקלאית, או שמישהו עשה זאת במכוון.

יהודה זמרת: היא מופיעה בסעיף 85, במועצות אזוריות.

דב אמיתי: אבל היא מסורסת.

דב אמיתי: הוועדה החקלאית היא ועדה סטוטורית, שהיתה שנים רבות בעיריות ובמועצות.

דב אמיתי: המקום היחיד בו היא לא היתה, זה המועצות האזוריות.

דב אמיתי: הוועדה הזו עושה את העבודה נאמנה, מתחזקת את כל החקלאות בפריפריה ובמרכז.

דב אמיתי: אין סיבה לקחת ועדה סטטוטורית ולבטל אותה.

דב אמיתי: אני מבקש, להשאיר את החוק כפי שהיה.

דב אמיתי: אין מקום לשינוי.

דב אמיתי: אם אנחנו רוצים לשמור על החקלאות ועל ההתיישבות, אנא השאירו את החוק כמו שהוא.

משה קרני: במועצה קטנה כמו כפר יונה, שתקציבה הוא 65,000,000 שקלים, תקציב הוועדה הוא 0.2%.

משה קרני: בתקציב הזה מע"צ מתייעץ איתנו על כביש עוקף כפר יונה, מעברים חקלאים, אנחנו עושים תיקוני דרכים ומייעצים לוולכחש"פ על כל מיני דברים שיש להם נגיעה לאלפי דונמים.

משה קרני: אני לא יודע למה בשביל תקציב של 127,000 שקלים רוצים לחסל אותנו.

אילן גורדסקי: אני רוצה להצטרף לדברי המנכ"ל לרשות הלאומית, ולהזכיר לכל החברי שאנחנו מדברים על 184 הרוגים בתחום הרשויות המקומיות מדי שנה בסטטיסטיקה רב שנתית של העשור האחרות, כאשר שנת 2007 מביאה מגמת שיפור בנקודה הזו, ואסור לקטוע אותה.

אילן גורדסקי: אני מבקש להזכיר לחברים, שוועדת הבטיחות בדרכים היא עתירת תקציבים, התשתיות והמשאבים.

אופיר פינס-פז: אני גם רוצה להציע לחברים, להוריד את הנושא הזה מסדר היום ולצרף את הוועדה כוועדת חובה.

אופיר פינס-פז: יש דברים שלא צריך להתווכח עליהם.

יצחק קדמן: לפני 8 שנים הכנסת קיבלה תיקון לפקודת העיריות, שחייב הקמת ועדה מיוחדת למעמד הילד ברשויות המקומיות.

יצחק קדמן: הוועדות האלה הוקמו במספר רב של מקומות.

יצחק קדמן: היה לי הכבוד לתת סיוע לוועדות האלה, להקמתן ולהדרכתן.

יצחק קדמן: בחלק מן המקומות הוועדות האלה הפכו להיות הוועדות המנחות של פרויקט אסא, פרויקט למניעת אלימות, סמים ואלכוהול.

יצחק קדמן: בחלק אחר מן המקומות הוועדות האלה הפכו להיות מאוד דומיננטיות בפרויקט של עיר ללא אלימות.

יצחק קדמן: לוועדות האלה יש תפקיד יוצא מן הכלל בהעלאת נושאים הקשורים לילדים, נושאים החוצים את מחלקות העירייה.

יצחק קדמן: הם נוגעים לחינוך, לרווחה, למשטרה, לקליטה וכו'.

יצחק קדמן: דווקא בשנת ה-60 למדינת ישראל, שהממשלה והכנסת החליטו שהיא עומדת בסימן ילדים, אין לבטל את הוועדה הזו.

מאיר שטרית: האם זו היתה ועדת חובה?

יצחק קדמן: כן, על פי חוק משנת התש"ס.

יצחק קדמן: יש טענות של ראשי רשויות, שהוועדות לא פעילות.

יצחק קדמן: בשיחות שקיימתי עם חברי הוועדות התברר, כי הוועדות לא פעילות כי אין להן סמכויות.

יצחק קדמן: לטחון מים זה חסר כל תועלת.

יצחק קדמן: צריך לתת סמכויות לוועדות האלה, ולא לבטל אותן.

יצחק קדמן: אדוני היו"ר, אני רוצה להזכיר כי על פי חוק אחר, כל חוק שעוסק בילדים חייב לציין את ההשלכות.

יצחק קדמן: בחוק הזה זה לא קוים.

יצחק קדמן: אין השלכות על זכויות הילד, דבר שאתם מחויבים לעשות אותו על פי חוק.

יצחק קדמן: אני מבקש לא לבטל את הוועדה הזו.

אלון קוחלני: אני נמצא פה עם נציגים של לשכת המבקרים הפנימיים.

אלון קוחלני: יש לנו מספר הערות בנוגע להוראות הנוגעות לוועדת ביקורת.

אלון קוחלני: בחוק חסרה התייחסות לתוצאות ועדת הביקורת.

אלון קוחלני: בצו המועצות המקומיות ובפקודת העיריות ישנה קביעה, שוועדת הביקורת צריכה להעביר את דיוניה, סיכומיה והמלצותיה למועצה.

אלון קוחלני: בנוסף, יש להרחיב את סמכות המועצה בזימון כל אדם שנזכר בדוח של מבקר העירייה.

אלון קוחלני: הסכמות הזו צומצמה פה.

אלון קוחלני: מעבר לזה, אנחנו רוצים להעלות כמה נושאים שקיימים בחקיקה הקיימת.

אלון קוחלני: האחד הוא לגבי זהות יו"ר ועדת ביקורת.

אלון קוחלני: על פי ההצעה, יכול לכהן כיו"ר ועדת ביקורת גם דירקטור בחברה עירונית מיוחדת.

אלון קוחלני: כלומר, היקף הבעלות של העירייה בה הוא פחות מ-50%.

אלון קוחלני: לפי דעתנו, אדם שמעורב בניהול לא יכול לעסוק גם בביקורת.

אלון קוחלני: לגבי קוורום בוועדת הביקורת, אנחנו סוברים שיש מקום לקבוע קוורום מינימאלי.

אלון קוחלני: הדבר הכי חשוב בוועדת ביקורת, מעבר לדיונים בוועדה, הוא שבסופו של דבר יהיה פה לביקורת במליאת המועצה.

אלון קוחלני: אם תתכנס ועדה בראשות היו"ר שלה ולא יהיה לו כוח לשכנע את חברי מליאת מועצת העיר, בסופו של דבר לא תצא מעבודתו ברכה.

מאיר שטרית: האם היית בדיון הקודם?

אלון קוחלני: כן.

מאיר שטרית: קיבלנו החלטה, שכל דוחות הביקורת יבואו לדיון במליאה.

אלון קוחלני: אני דיברתי על הקוורום בוועדת ביקורת.

מאיר שטרית: שם אין קוורום.

אופיר פינס-פז: הוא רוצה קוורום.

אלון קוחלני: אני רוצה קוורום מינימאלי.

מאיר שטרית: זה נגד האינטרס של הביקורת.

מאיר שטרית: חברי הקואליציה לא באים לישיבה, היו"ר נשאר לבד, אין לו קוורום, ואין ישיבות ביקורת.

מאיר שטרית: האם זה יפתור לך את הבעיה?

מאיר שטרית: אני חושב הפוך.

מאיר שטרית: לא משנה אם יש או אין קוורום.

מאיר שטרית: אם יידעו שבכל מקרה מתקיימת ישיבה, כולם יבואו ואז תהיה לך הזדמנות לשכנע אותם.

מאיר שטרית: אם אתה אומר שצריך קוורום, כל חברי הקואליציה לא יבואו, לא יהיה קוורום ואתה לא תוכל לדון בנושא.

אלון קוחלני: אני גם מכהן כמבקר פנימי ברשויות מקומיות.

אופיר פינס-פז: העמדה שלך ברורה.

אופיר פינס-פז: אתם לא רוצים שהביקורת תנוטרל.

אלון קוחלני: סוגיה נוספת היא בעניין של סמכות ועדת ביקורת.

אלון קוחלני: בהצעת החוק נשמטה חובת דיון ועדת הביקורת בדוחות נציב תלונות הציבור.

אופיר פינס-פז: נכון.

אופיר פינס-פז: אנחנו נוסיף את זה.

אופיר פינס-פז: אני רוצה לשמוע עכשיו ראשי מועצות.

אופיר פינס-פז: אנחנו רוצים לשמוע על הניסיון שלכם, כי אנחנו בסך הכל רוצים לייצר מצב שהוא הכי טוב לעבודת המועצה.

שמואל ריפמן: בעיקרון אני תומך בעבודת ועדות, אבל זה בתנאי שהוועדות יעבדו.

שמואל ריפמן: צריך למצוא את הדרך בה הן יעבדו.

אופיר פינס-פז: אז אולי נכתוב, כי ועדת חובה שלא תתכנס במשך חצי שנה, תהפוך להיות ועדת רשות.

אלישע פלג: האם זה עונש?

אלישע פלג: צריך לתת תמריץ, שכל החלטה של ועדה תאושר במליאת מועצת העיר.

שמואל ריפמן: היתרון של ועדות, הוא שאתה משתף יותר ויותר חברי מועצה וחברים אחרים.

שמואל ריפמן: לפיכך, זה עושה שכל ישר.

שמואל ריפמן: איך בונים את זה שאנשים יבואו, יעבד ויעזרו לטיפול בענייני הרשות המקומית?

שמואל ריפמן: צריך למצוא את הנוסחה.

שמואל ריפמן: יש לי הערה נוספת.

שמואל ריפמן: בסעיף 85 שעוסק בוועדות כתוב: ועדת חקלאית תייעץ בעניינה.

שמואל ריפמן: אני מבקש לשנות את זה ולומר: ועדה חקלאית תעסוק בענייניה החקלאיים של העירייה האזורית.

אופיר פינס-פז: כמו כל ועדה אחרת.

אופיר פינס-פז: האם יש לה סמכות החלטה?

שמואל ריפמן: לא.

שמואל ריפמן: בכל מקרה סמכות ההחלטה היא בידי המליאה.

אופיר פינס-פז: אז זה ייעוץ.

יהודה זמרת: אבל הייעוץ מסבך את הנושא, כי באותו שלב המועצה מקבלת החלטה מבלי שעברה דרך הוועדה.

יהודה זמרת: יבואו ויפילו את כל ההחלטות.

אופיר פינס-פז: בצדק.

אופיר פינס-פז: אתה אומר דבר אחד וריפמן אומר דבר אחר.

אופיר פינס-פז: הוא רוצה שהיא תעסוק בכל דבר הנוגע לחקלאות.

יהודה זמרת: אין לי בעיה שהיא תעסוק בזה, אבל אם אומרים ייעוץ מחייבים בייעוץ חובה.

תומר רוזנר: אף בית משפט לא קבע התייעצות חובה.

יהודה זמרת: כל פעם שאומרים התייעצות על תקנות, אני חייב לקיים התייעצות.

אופיר פינס-פז: נאמר: תדון ולא תייעץ.

דב חנין: הדרך לגרום לוועדות לפעול היא אחת.

דב חנין: אם לוועדות יהיה כוח וסמכויות, האנשים יבואו וישתתפו בדיונים.

אופיר פינס-פז: זה צד אחד של העניין.

אופיר פינס-פז: השלטון המקומי הוא גם קטן וגם גדול.

אופיר פינס-פז: החוק לא מבדיל בין הרשויות השונות.

אופיר פינס-פז: אם היית אומר שברשויות מעל 50,000 תושבים תהיינה כל הוועדות, עכשיו הייתי מסכים.

אופיר פינס-פז: מה אתה עושה עם רשויות קטנות, שמעמיסים עליהן 15 ועדות חובה בעוד שיש רק 10 חברי מועצה?

דב חנין: אני חושב, שההצעה שלך להבחין בין מועצות גדולות למועצות קטנות היא נכונה.

דב חנין: אני חושב שבחוק הזה יש מקום לקבוע, שברשויות מקומיות גדולות יותר יהיו ועדות חובה יותר רבות, וברשויות קטנות יותר יהיו פחות ועדות.

אופיר פינס-פז: זה הגיוני.

רפי ורטהיים: אני תומך בנושא של בטיחות בדרכים.

רפי ורטהיים: הוועדה למעמד הילד היא ועדה מאוד פעילה ואפשר לצרף אותה לוועדת חינוך כדי לא להרבות בוועדות.

אופיר פינס-פז: כלומר, אתה מציע שתהיה ועדת חינוך ומעמד הילד.

שמואל ריפמן: ועדת חינוך, רווחה ומעמד הילד.

רפי ורטהיים: אני חושב שצריך להשאיר כוועדת חובה את ועדת הביטחון.

רפי ורטהיים: ישנם נושאים רבים מאוד שלא כלולים בתוך מל"ח.

רפי ורטהיים: זו ועדה מאוד פעילה ומאוד חשובה, במיוחד באזורים מסוימים.

מאיר שטרית: אי אפשר לערבב בין מל"ח לבין ביטחון.

מאיר שטרית: לאחרונה, בעקבות מלחמת לבנון השנייה, הממשלה נערכה והקימה את רח"ל – רשות חירום לאומית באחריות סגן שר הביטחון.

מאיר שטרית: לוועדת מל"ח יש תפקידים שאין לאף ועדה אחרת ברשות.

מאיר שטרית: התפקיד שלה לוודא שבשעת חירום יתקיימו כל השירותים וכל האספקה הדרושה ליישוב.

מאיר שטרית: יש לה תפקידים ספציפיים וסמכויות ספציפיות ואי אפשר לערבב זאת עם ביטחון במוסדות חינוך, ביטחון בעיר ומשמר אזרחי.

מאיר שטרית: זו חתונה אחרת.

מאיר שטרית: לכן, ועדת ביטחון צריכה להיות ועדת רשות, וועדת מל"ח צריכה להיות ועדת חובה.

אריה בר: לטעמנו, כל הפרוטוקולים של הוועדות צריכים לבוא לאישור מועצת העיר.

אופיר פינס-פז: האם זה מקובל עליכם?

אלישע פלג: זה ידרבן אנשים לבוא.

קריאה: זה קורה גם היום.

אריה בר: זה לא קורה היום בכל המקומות.

אריה בר: חלק מהפרוטוקולים לא מגיעים לאישור המליאה.

אריה בר: ברגע שזה יקרה, תהיה לוועדות גם סמכות להציע הצעות אופרטיביות.

אריה בר: ברגע שמועצת העיר מאשרת את הפרוטוקולים, למעשה אתה נותן להן סמכות.

אסתרינה טרטמן: דנו כאן בסוגיה, מה עושים אם ועדה לא מתכנסת.

אסתרינה טרטמן: כיוון שחברי המועצה שהם אמורים לכהן כחברי הוועדה הם נבחרי הציבור ויש את יום הבוחר, הנשק הפרקטי הכי פשוט הוא שאחת ל-6 חודשים ועדת הביקורת תחויב לפרסם סיכום לגבי כינוס הוועדות והיעילות שלהן בכמה משפטים.

אריה בר: לא ועדת הביקורת, אלא העירייה.

אסתרינה טרטמן: שהעירייה תפרסם.

אסתרינה טרטמן: חייבים לדווח לציבור לגבי נבחר ציבור.

אסתרינה טרטמן: כדאי לכתוב סעיף כזה.

אסתרינה טרטמן: בנוסף, ידוע שבמדינת ישראל למעלה מ-50% מהאוכלוסייה הן נשים.

אסתרינה טרטמן: ידוע שנשים שייכות לכל אחד מתחומי הוועדות.

אסתרינה טרטמן: אדוני היו"ר, מי כמוך יודע שבכנסת הזו הועלו על סדר היום הציבורי סוגיות מיוחדות לנשים.

אסתרינה טרטמן: אתה גם יודע שיש זווית ראייה של חכמת נשים.

אסתרינה טרטמן: לכן, אני מבקשת שהוועדה למעמד האישה תהיה ועדת חובה.

אסתרינה טרטמן: בנוסף, סעיף 83(ג) מחייב נציג של מישהו שיהיה שותף בוועדה.

אסתרינה טרטמן: אני מבקשת שתהיה נציגות לארגוני נשים בכל אחת מהוועדות הסטטוטוריות.

אסתרינה טרטמן: יש להן מה לומר, וזה לא מזיק.

מרינה סולודקין: אני לא מבינה לאן נעלמו ועדות הקליטה.

אופיר פינס-פז: בסוף כל הוועדות יהיו.

אופיר פינס-פז: אל תדאגו.

מרינה סולודקין: לא רואים את המקום שלהן.

מרינה סולודקין: זה אסון חברתי.

מרינה סולודקין: אני מבינה, שיש עייפות ממיליונים של אנשים שמגיעים לארץ מכל העולם, אבל קליטה ברשויות זה בראש ובראשונה.

אופיר פינס-פז: ברשויות שקולטות ולא ברשויות שלא קולטות.

גדעון בר לב: אני מציע להיזהר מריבוי ועדות.

גדעון בר לב: תפסת מרובה, לא תפסת.

גדעון בר לב: צריך לתחום את זה בהתאם לגודל הרשות, אחרת הדבר הזה לא יהיה מעשי.

אופיר פינס-פז: מה עושים בוועדה קרואה, כמו אצלך?

אופיר פינס-פז: האם אין ועדות?

גדעון בר לב: אתה חייב באותו מספר של ועדות, כאשר יש לך רק 4 חברי מועצה.

גדעון בר לב: זאת בעיה גדולה.

אופיר פינס-פז: תומר, תכניס את העניין של ועדות קרואות.

גדעון בר לב: בוועדות קרואות צריך לצמצם את כל העניין.

גדעון בר לב: זה בלתי אפשרי.

אופיר פינס-פז: תומר, תכתוב שבוועדות קרואות ועדות החובה מתבטלות, למעט ועדת ביקורת וועדת ההנהלה.

תומר רוזנר: ועדת כספים וביקורת.

אופיר פינס-פז: בוועדות קרואות נחליט רק על ועדות כספים וביקורת.

גדעון בר לב: לדעתי, במועצות קטנות צריך לצמצם את מספר הוועדות למינימום.

גדעון בר לב: בנוסף, בסעיף 80(ג) נאמר, כי ועדת הנהלה תייעץ לראש העירייה ולמנהל הכללי.

גדעון בר לב: לדעתי, זו טעות גדולה לשים את המנהל הכללי באותה קטגוריה של ראש העיר.

גדעון בר לב: ועדת הנהלה צריכה לייעץ לראש העיר.

גדעון בר לב: המנהל הכללי כפוף לראש העיר.

גדעון בר לב: הוא לא באותו מעמד ובאותה קטגוריה.

אופיר פינס-פז: קיבלנו את זה.

אופיר פינס-פז: המעמד יינתן רק לראש העירייה.

יהודה זמרת: לגבי סעיף 80(ג) אני רוצה לומר, כי ועדת ההנהלה היא ועדת הקואליציה של הרשות המקומית.

יהודה זמרת: אין בה ייצוג יחסי, והתפקידים שלה יהיו כפי שתחליט המועצה.

יהודה זמרת: זה חלק מההסכמים הקואליציוניים.

יהודה זמרת: לכן, סעיף (ג) אינו מתאים.

יהודה זמרת: ועדת ההנהלה לא תייעץ לראש העירייה ולמנהל הכללי בכל הנוגע לכל ענייני העירייה.

יהודה זמרת: מה שסוכם, סוכם.

יהודה זמרת: המטריה לא מתאימה לוועדת הנהלה.

יהודה זמרת: מעבר לכך, המונח ייעוץ הוא מונח שכופף את ראש העירייה לאותה ועדה.

יהודה זמרת: אם הוא לא יתייעץ איתה, ההחלטה שלו לא כשרה.

יהודה זמרת: זה מכניס אותנו למקום לא נכון.

יהודה זמרת: לפי דעתי, אפשר למחוק את סעיף (ג).

יהודה זמרת: בסעיף 81(ב) נאמר, כי לוועדת הכספים יהיו התפקידים והסמכויות הקבועות לה בחוק זה.

יהודה זמרת: בחוק הוגדרו מספר דברים שהיא צריכה לאשר, כמו תקציב.

יהודה זמרת: רשאית המועצה לקבוע לה תפקידים נוספים, שלא הוטלו בחוק זה על ועדה אחרת.

יהודה זמרת: נתנו למועצה את שיקול הדעת.

יהודה זמרת: פה הוצע לצמצם את זה לייעוץ בעייני כספים.

אופיר פינס-פז: א נכון, להטיל על ועדה לדון בנושא שאינו בתחום סמכותה.

יהודה זמרת: כתוב: ובתנאי שזה לא הוחל על ועדה אחרת.

אופיר פינס-פז: היום כאשר אתה בא לוועדת הכנסת, אתה יכול להחליט שוועדת הפנים תעסוק בשאלה, כמה מטוסי חיל אוויר צריך לרכוש.

אופיר פינס-פז: האם זה רציני?

יהודה זמרת: זה יהיה בלתי אפשרי.

יהודה זמרת: ההצעה אומרת: ובתני שזה לא הוחל על ועדה אחרת.

יהודה זמרת: נניח שיש נושא שלא נדון בוועדה אחרת ורוצים להטיל אותו על ועדת הכספים, אז למה לא?

אופיר פינס-פז: בסדר.

יהודה זמרת: בסעיף 86(ב) נאמר:

יהודה זמרת: חברי ועדת רשות ייבחרו מקרב חברי המועצה, ויכול שייבחרו גם מקרב הציבור, לפי כללים שיקבע השר.

יהודה זמרת: אם המועצה רוצה למנות ציבור, שתעשה זאת.

יהודה זמרת: למה גם פה אנו צריכים לקבוע עוד רגולציה.

יהודה זמרת: הם יכולים לבחור את נציגי הציבור שלהם.

אופיר פינס-פז: לא.

אופיר פינס-פז: הם לא יכולים לעשות מה שהם רוצים.

יהודה זמרת: אנחנו אומרים שאנחנו מאמינים בשלטון המקומי, והצעת החוק נותנת ביזור.

יצחק ישועה: דיברו על הוועדות, ומתוך ניסיון של ראש רשות אני יכול לומר שהוועדות הן כן פעילות ועוזרות מאוד לראש הרשות.

יצחק ישועה: בנוסף, אני מציע להפריד בין ועדת חינוך לוועדת רווחה.

יצחק ישועה: אלה שני דברים שונים לחלוטין.

יצחק ישועה: דבר נוסף, כחבר מושב שנמצא בין מושבות רבות שיש בהם עדיין חקלאות, חייבים להשאיר את הוועדות החקלאיות במושבות אם רוצים לשמור על חקלאים שם.

מלאכי רינר: אני רציתי להשלים בכמה משפטים קצרים את מה ששעייה אומר.

מלאכי רינר: מצבם של החקלאים ידוע, מצבם של החקלאים בין גדרה לחדרה הוא בכי רע.

מאיר שטרית: למה?

מלאכי רינר: כי החקלאים נרמסים.

מלאכי רינר: הוועדה החקלאית, שהיא ועדת חובה במתכונת הנוכחית, נבחרת על ידי ציבור החקלאים.

מלאכי רינר: לא יעלה על הדעת שבנושא של השטחים הפתוחים ייקבעו חברי מועצת עיר, כאשר החקלאי מעבד 100 דונם, ובתוך העיר יושבים 1,000-2,000 תושבים.

מלאכי רינר: לכן, יש לחזק את הוועדות החקלאיות.

מלאכי רינר: אם הן לא היו קיימות היום בחוק, היה צריך להמציא אותן לאור המצב הנוכחי.

דוד אזולאי: כדי שאדי אלדר לא יגיע שאני עוין כלפי ראשי הרשויות, אני מציע שראשי המועצות או ראשי הרשויות יקבעו בתחילת הקדנציה, באישור המועצה, את הוועדות בהן הם מעוניינים.

מאיר שטרית: אני מסכים.

מאיר שטרית: זה מה שהצעתי.

דוד אזולאי: יש הבדל בין הוועדות השונות ובין יישוב ויישוב.

דוד אזולאי: יש יישוב בו יש 150,000 תושבים, ויש יישוב בו יש 20,000 תושבים.

דוד אזולאי: אי אפשר לעשות את אותו דבר בכל היישובים.

דוד אזולאי: בנוסף, בסעיף 82 נאמר כי המועצה תבחר מבין חבריה ועדה לענייני ביקורת.

דוד אזולאי: יכול להיות שאפשר למנות חבר מועצה שהוא לא נמנה על סיעתו של ראש העיר, הוא לא חבר הנהלה והוא לא נמנה בין חברי הקואליציה.

דוד אזולאי: צריך לפחות להגיד את האמירה, שהוא צריך להיות איש אופוזיציה או מהסיעה הגדולה באופוזיציה.

מאיר שטרית: זה כתוב.

אופיר פינס-פז: כתוב באופן מפורש.

דוד אזולאי: לא כתוב סיעה גדולה.

אופיר פינס-פז: אפשר לכתוב: מהסיעה הגדולה באופוזיציה.

תומר רוזנר: זו בעיה.

תומר רוזנר: אתה מצמצם יותר מדי.

אסתרינה טרטמן: אם יש קבוצה של אופוזיציה שמגיעה להסכמה בינה לבינה, למה למנוע זאת?

אסתרינה טרטמן: אם הוא מסיעה גדולה, אז ממילא הוא יקבל יותר תמיכה באופוזיציה.

דוד אזולאי: לגבי הוועדה לבטיחות בדרכים, זאת אמירה.

דוד אזולאי: צריך להחזיר את זה.

דוד אזולאי: ועדת מכרזים הועברה מהנבחרים לדרג המקצועי.

דוד אזולאי: לא יכול להיות שנוציא את ההחלטה על ועדת המכרזים.

דוד אזולאי: אני מבקש, להחזיר את הוועדה הזו כוועדת חובה בהשתתפות הנבחרים.

שמואל מזרחי: אני מסכים שצריך להבחין בין מועצות קטנות למועצות גדולות.

שמואל מזרחי: אני בא מעיריית תל אביב-יפו.

שמואל מזרחי: ועדת שמות והנצחה נראית כאילו שום דבר, אבל צריך שתהיה בה נציגות של כל סיעות הבית.

אופיר פינס-פז: היא תישאר ועדת רשות.

שמואל מזרחי: בוועדת מכרזים יש היום נציגות גם של אופוזיציה וגם של קואליציה, וישנה שקיפות.

שמואל מזרחי: אסור ליצור מצב בו לא תהיה שקיפות.

שמואל מזרחי: בנושא של שיווק והקצאת קרקעות – אותו דבר.

שמואל מזרחי: חשוב לקבוע למי נותנים, למה נותנים.

שמואל מזרחי: עם כל הכבוד לפקידות, היא לא יכולה ביחד עם ראש העיר לקבוע את זה.

שמואל מזרחי: גם מוועדות תמיכות כספיות הוציאו את חברי המועצה.

שמואל מזרחי: אני לא יודע מה ההשלכה של זה.

שמואל מזרחי: צריכה להיות נגיעה של חברי מועצה בוועדת תמיכות כספיות.

מוטי ששון: יש לי 27 ועדות, כאשר 90% מהוועדות לא מתכנסות בכלל.

מוטי ששון: לא באים אנשים.

מוטי ששון: אני יו"ר ועדת כספים.

מוטי ששון: כאשר אני מכנס את הוועדה, לא באים לישיבות.

מוטי ששון: לכן, תתמקדו בכמה ועדות חשובות: שלום הילד ובטיחות הדרכים, ותגרמו לכך שחברי המועצה כן יבואו לישיבות.

מוטי ששון: היו ישיבות בהן הייתי יושב לבד עם 10 חברים שלי מהפקידות.

מוטי ששון: אני מדבר אפילו על ועדת חינוך.

שרי סלע: בהצעת החוק בפרק 15 יש רשימה של תפקידי העירייה וסמכויותיה.

שרי סלע: מצד שני רשימת ועדות החובה לא מכסה את אותה רשימה שקבעו שהמועצה תטפל בה.

שרי סלע: לכן, אם עושים החלטה בין החלטות חובה וועדות רשות, צריכה להיות קורלציה בין התפקידים שייועדו לה ולא רק ענייני כספים, מל"ח ביטחון וכדומה.

שרי סלע: לגבי הוועדות – שמענו כאן

שרי סלע: כי לוועדות כספים לא מגיעים החברים.

שרי סלע: מצד שני, לועדות אחרות כמו איכות סביבה ותחבורה, יש נוכחות מלאה ויותר.

שרי סלע: יש תושבים רבים שמבקשים להשתתף.

שרי סלע: כדי לתת אפקטיביות לוועדה ולאפשר לחברי המועצה ולחברים להביע את דעתם, אני מציעה להוסיף להצעת החוק לחייב פרסום של פרוטוקולים של הישיבות.

שרי סלע: אז אתה תראה איך מגיעים לישיבות, מביעים עמדה, מביאים את ההמלצות למועצה, והוועדות הופכות להיות אפקטיביות.

תומר רוזנר: הוועדה החקלאית הקיימת היום נבחרת על ידי החקלאים ולא על ידי המועצה.

תומר רוזנר: יש לה סמכות להטיל ארנונה ומסים ספציפיים על החקלאים, והיא מנהלת את ענייני החקלאים.

תומר רוזנר: יש לה גם סמכויות מאוד מרחיקות לכת לערער בפני השר אם המועצה לא מקבלת את עמדתה בעניינים מסוימים.

תומר רוזנר: כלומר, הוועדה החקלאית של היום היא מעין מועצה מקומית בפני עצמה.

תומר רוזנר: במקרים רבים היא יותר חזקה אפילו מוועדים מקומיים.

אופיר פינס-פז: מה אתה חושב על זה?

תומר רוזנר: הוועדה הזו היא מאוד סקטוריאלית.

אופיר פינס-פז: כלומר, נשאיר את הוועדה וניקח את הסמכויות.

2321: אני רציתי לשאול לגבי ההיגיון מאחורי הפרק הזה.

2321: יש הנהלה שהיא רשות, אבל ועדת כספים או אחרת היא חובה.

2321: איזו חשיבה אדמיניסטרטיבית זו?

2321: אני חושב שצריך ראש העירייה והמנכ"ל במסגרת ההנהלה.

2321: הם גם יכולים לקבוע את המסגרת לוועדות המועצה, ולהביא אותה לאישור.

2321: פעם בשנה יהיה דיון, האם יש להשאיר את הוועדות האלה, להוסיף עליהן או לגרוע.

2321: מה שכתוב פה הוא חוסר הגיון מוחלט.

2321: אני מציע שיהיה כתוב, שהמועצה רשאית לבחור מבין חבריה הנהלה.

2321: ההנהלה הזו היא תיתן את הכיוון.

עדי אלדר: לוועדת החינוך והרווחה ושלום הילד, הייתי מבקש להוסיף גם את עניני הקשיש.

עדי אלדר: אנחנו צריכים לתת לוועדה מנדט גם על ענייני הקשישים בעיר.

אופיר פינס-פז: איך אתה מציע לקרוא לוועדה?

עדי אלדר: הוועדה לחינוך,רווחה, שלום הילד והקשישים.

עדי אלדר: אפשרות שנייה היא לעשות רשות מיוחדת לשלום הקשיש.

עדי אלדר: בנוסף, אנחנו צריכים לתת מעמד למנהל אגף החינוך.

אופיר פינס-פז: זה לא עכשיו.

מאיר שטרית: מצד אחד, אנחנו רוצים לתת עצמאות לרשויות המקומיות ולשלטון המקומי, ומצד שני אנחנו רוצים להכתיב לו כל פרט.

מאיר שטרית: אם זה היה תלוי בי הייתי אומר, שפרט לוועדת כספים וועדת ביקורת, כל יתר ועדות הן רשות.

מאיר שטרית: מי שחשוב לו ענייני הילד, יקים וועדה לענייני הילד.

מאיר שטרית: מי שחשוב לו ועדה חקלאית, יקים ועדה חקלאית.

מאיר שטרית: האם מישהו חושב שאם מחייבים את הרשות להקים ועדת חובה אז הנושא מטופל במסגרת של ועדת חובה?

מאיר שטרית: זה בלוף.

מאיר שטרית: גם אם קמה ועדה כזו, היא יכולה לא להתכנס אף פעם ולא לעשות כלום.

מאיר שטרית: אם אתם רוצים דוגמאות, אני אביא לכם אותן.

מאיר שטרית: כל הנושאים שאתם מעלים פה, הם חשובים מאוד.

מאיר שטרית: בטיחות בדרכים זה נושא חשוב מאוד.

מאיר שטרית: הייתי שר התחבורה.

מאיר שטרית: גם אם אתה מקים ועדת חובה, זה לא גורם לכך שהוועדה הזו תפעל.

מאיר שטרית: מה שקובע, זה האם הגוף שמפעיל את הנושאים האלה פועל.

מאיר שטרית: לדוגמא, האם המועצה לשלום הילד מפעילה את הנושא ברשויות המקומיות, יוצרת קשר עם הרשויות, יוצרת סדר יום ומבקשת לפעול.

מאיר שטרית: אם הגוף הזה לא קיים, לא קיים כלום.

מאיר שטרית: אותו דבר לגבי בטיחות בדרכים.

מאיר שטרית: אם משרד התחבורה מפעיל את מטות הבטיחות ברשויות המקומיות, יש אינטרס לרשות להקים ועדה שתפעל.

אופיר פינס-פז: אני רוצה להציע, שחבר מועצה יהיה חבר בעד 3 ועדות.

אופיר פינס-פז: בנוסף, חבר מועצה שלא מגיע ל-3 ישיבות עף מהוועדה.

אריה בר: אתה תישאר בלי חברי ועדה.

אופיר פינס-פז: אז נישאר בלי.

תומר רוזנר: זה עלול לפגוע בייצוג הסיעתי.

אופיר פינס-פז: אז זה יפגע בייצוג הסיעתי.

אופיר פינס-פז: סיעה לא צריכה להיות בכל מקום.

אופיר פינס-פז: אני מבקש לעשות הבחנה בין רשויות עד 50,000 תושבים ורשויות מעל 50,000 תושבים.

אופיר פינס-פז: לגבי רשויות מעל 50,000 תושבים אני מכניס את כל ההערות שלכם, כולל ועדות חקלאיות וועדות בטיחות.

תומר רוזנר: אבל צריך לפרט ולומר, האם תהיה ועדה חקלאית כמו היום או ועדה חקלאית אחרת.

אופיר פינס-פז: ביישובים מעל 50,000 תושבים תהיינה ועדות חקלאיות, ועדת ביטחון, הוועדה למעמד הילד, ועדת קליטה, ועדה למעמד האישה, כאשר כל הוועדות האלה יהיו במעמד חובה.

אופיר פינס-פז: אני מוסיף גם את ההצעה של אדי אלדר, לגבי ועדה לנושא קשישים כוועדת חובה ברשויות גדולה.

יהודה זמרת: הוא הציע לאחד אותה עם ועדת החינוך.

אופיר פינס-פז: לא, הוא לא הציע את זה.

אופיר פינס-פז: הוא הציע לעשות את זה או את זה.

אופיר פינס-פז: עניין הגמלאים ברשויות הוא עניין חשוב מאוד.

אופיר פינס-פז: בכל הרשויות שמתחת ל-50,000 תושבים אלו יהיו ועדות רשות, חוץ מהוועדה לבטיחות בדרכים והוועדה להגנה על הסביבה.

אסתרינה טרטמן: מה לגבי הוועדה למעמד האישה?

אופיר פינס-פז: תהיה קיימת רק ביישובים בהם מספר התושבים הוא מעל 50,000.

אסתרינה טרטמן: אז אני מגישה הסתייגות על זה.

דוד אזולאי: מה לגבי ועדת מכרזים?

חנניה ויינברגר: מה לגבי ועדת נזקקים?

אופיר פינס-פז: לגבי כל הוועדות האלה, לגביהן המדיניות שהן לא תהיינה ועדות מועצה, הדיון לא הסתיים.

אופיר פינס-פז: אנחנו נדון בזה כאשר נגיע לפרק הזה, ואם נחליט שהן תחזורנה להיות ועדות מועצה, הן תחזורנה להיות ועדות מועצה.

אופיר פינס-פז: אני רוצה לייחד לזה דיון נפרד, כי זה קשור לקונספט של ניהול המועצה.

אופיר פינס-פז: לגבי ועדת ביקורת אנו נוסיף את הנושא של דוח נציב התלונות.

אופיר פינס-פז: הדיון הפרטני יהיה בפורמט של ועדת ביקורת.

אופיר פינס-פז: כל הפרוטוקולים של הישיבות יובאו לאישור במליאת מועצת העיר.

קריאה: האם הם יוקלטו?

מאיר שטרית: לא יוקלטו.

אופיר פינס-פז: בעניין ההקלטות אנו דנו בחוק אחר, וסיכמנו אותו.

אופיר פינס-פז: אי אפשר היום להקליט 57 ועדות, בייחוד שאין להן סמכויות.

אופיר פינס-פז: אם היו ועדות עם סמכויות, היה טעם גם להקליט את כל הישיבות.

אופיר פינס-פז: מרגע ואלה ועדות מייעצות או דנות, ההוצאה של הקלטת כל ישיבה היא בלתי נסבלת ובלתי אפשרית.

דוד אזולאי: מה לגבי ועדות חקלאיות?

אופיר פינס-פז: לגבי ועדות חקלאיות אני חושב, שועדות חקלאיות במועצות אזוריות לא ישתנו.

אופיר פינס-פז: ברשויות עירוניות מעל 50,000 תושבים הן תתקיימנה.

אופיר פינס-פז: מתחת ל-50,000 תושבים הן לא תתקיימנה.

קריאה: מה לגבי רשויות מקומיות קטנות?

קריאה: זה אבן היסוד של מושבה.

קריאה: למה לבטל את זה?

אופיר פינס-פז: הן צריכות להיות ברמת רשות.

אופיר פינס-פז: אם זו אבן היסוד של מושבה, היא ודאי תקים אותה.

קריאה: אבל זו ועדה סטטוטורית שמנהלת את ענייניה לבד.

קריאה: הנבחרים שלה הם לא מקרב חברי המועצה.

אופיר פינס-פז: יכול להיות שועדות חקלאיות שונות מוועדות אחרות.

דב אמיתי: אתה אומר דברים בניגוד למה שכתבת.

דב אמיתי: אני ממלא מקום במושבה חקלאית, יחד עם תפקיד נשיא התאחדות האיכרים, ואני בא אליכם ואומר כי דווקא במקומות הקטנים הוועדה הסטטוטורית הזו היא זו שעושה את העבודה.

דב אמיתי: אותה צריך לשמר.

דוד אזולאי: והיא מורכבת מאנשי מקצוע.

דב אמיתי: מאנשי מקצוע.

יהודה זמרת: היא לא מורכבת מאנשי מקצוע, אלא מנציגי החקלאיות.

דב אמיתי: מהחקלאים שהם אנשי מקצוע.

אופיר פינס-פז: שאלתי את אדי אלדר אם יש לו בעיה עם זה.

אופיר פינס-פז: אני משאיר את הנושא הזה בין המרכז לשלטון המקומי לבין משרד הפנים.

אופיר פינס-פז: למרכז השלטון המקומי אין בעיה שתתקיימנה ועדות החקלאיות.

אריה בר: צריך לתקן את נושא הסמכויות.

אופיר פינס-פז: בואו לא נסכם את זה כרגע.

אופיר פינס-פז: נשאיר את הוועדות החקלאיות כוועדות חובה.

אופיר פינס-פז: לגבי הסמכויות אני מבקש ממנכ"ל משרד הפנים מאדי אלדר ומיו"ר הפורום, לשבת ולעדכן את הוועדה אם מגיעים לנוסח מוסכם.

יהודה זמרת: ועדות חקלאיות קיימות איפה שיש אדמה חקלאית בשיעור מסוים.

יהודה זמרת: כאשר יש רשות עירונית, כמו שהם, אין בה אדמה חקלאית.

יהודה זמרת: למה להקים שם ועדה חקלאית כוועדת חובה?

אופיר פינס-פז: נכתוב כי באותן רשויות בהן אין אדמה חקלאית, הוועדה החקלאית לא תהיה ועדת חובה.

יהודה זמרת: אדמה חקלאית מעל שיעור מסוים.

אופיר פינס-פז: אם יש יישוב בו יש 10 דונם חקלאי צריך להקים ועדה חקלאית?

קריאה: לא.

קריאה: אפשר להגדיר את זה ולומר 20%.

דב אמיתי: יש שני קריטריונים: כמות השטח וכמות החקלאים.

דב אמיתי: אין שום שייכות בין מספר התושבים לכמות אדמה חקלאית.

אופיר פינס-פז: יש את זה בחוק.

דב אמיתי: כן.

דב אמיתי: זה קיים.

אופיר פינס-פז: את העניין יסכם מנכ"ל משרד הפנים עם שני הנציגים.

אופיר פינס-פז: אנחנו עוברים לסעיף 87.

עידו בן י צחק: ההרכב של הוועדות הוא על טהרת חברי המועצה בלבד.

אופיר פינס-פז: אמרתי, כי הרכב הוועדות, גם ועדות הרשות, יכלול חברי מועצה.

אופיר פינס-פז: לגבי הוספת חברים לוועדות הרשות שהם לא מקרב חברי המועצה, זה ייעשה רק על פי כללים ששר הפנים יקבע.

אופיר פינס-פז: אני לא רוצה שתהיה בזה מניפולציה.

אופיר פינס-פז: אני רוצה לשתף את הציבור, אבל על פי כללים.

אופיר פינס-פז: אם השר יסכים לכתוב כללים, אפשר יהיה לצרף חברים שהם לא חברי מועצה.

אופיר פינס-פז: השר לא יכתוב כללים, אי אפשר יהיה לצרף.

עידו בן י צחק: לגבי ועדות הקליטה – כיום הן קיימות רק ביישובים בהם יש 10% ומעלה עולים.

אופיר פינס-פז: בסדר.

אופיר פינס-פז: אני מציע שוועדות הקליטה תתקיימנה רק ביישובים בהם יש 20% עולים משנת 1990.

מאיר שטרית: 17 שנים הם נחשבים עולים?

מאיר שטרית: אנחנו מדברים על 5 שנים.

אופיר פינס-פז: נסגור על 10 שנים.

יהודה זמרת: אם מדובר ב-10% תהיה ועדת קליטה.

אופיר פינס-פז: אני מדבר על 20% עולים משנת 1998.

יהודה זמרת: מה לגבי ההערות שלי?

אופיר פינס-פז: הן התקבלו.

אופיר פינס-פז: הורדנו את המנהל הכללי.

יהודה זמרת: אני הצעתי למחוק את סעיף 80(ג), לא להגדיר את סמכות ההנהלה ולהשאיר למועצה לקבוע.

אופיר פינס-פז: בסדר.

תומר רוזנר: ועדת ההנהלה היא ועדה מרכזית של המועצה.

תומר רוזנר: החשש שזה יתפרש כסמכות חובה לא קיים, מכיוון שהפקודה קובעת שהוועדה תייעץ לראש העירייה.

תומר רוזנר: לא ראיתי שאף בית משפט פרש את הדבר הזה כסמכות קיום חובה.

מאיר שטרית: אבל למה להסתבך?

תומר רוזנר: כי גם לגבי ועדת ההנהלה וגם לגבי ועדת הכספים כתבתם, כי יוטלו עליהן תפקידים כפי שתקבע המועצה.

תומר רוזנר: אין שום הגדרה והבחנה בין שתי הוועדות האלה.

מאיר שטרית: יש הבחנה.

מאיר שטרית: זו ועדה פוליטית.

מאיר שטרית: האם נגיד להן במה לדון או איך לפעול?

מאיר שטרית: תן להן חופש פעולה.

תומר רוזנר: אבל צריך להבהיר שזו הוועדה שמנהלת את העירייה.

מאיר שטרית: זה ברור.

תומר רוזנר: זה לא ברור.

אופיר פינס-פז: אז תכתוב את זה.

תומר רוזנר: זה מה שהצעתי, אבל הם אומרים שלא.

אופיר פינס-פז: למה לא?

אופיר פינס-פז: האם יש בעיה לכתוב שזו הוועדה שמנהלת את העירייה?

יהודה זמרת: ראש העירייה מנהל.

אופיר פינס-פז: תומר, האם אתה רוצה להגדיר אותה או להגביל אותה?

תומר רוזנר: אני רוצה להגדיר אותה.

אופיר פינס-פז: אז בוא נגדיר אותה ונאמר:

אופיר פינס-פז: כי ועדת ההנהלה היא הוועדה שתנהל את עניני העירייה, ובראש יעמוד ראש העיר.

אלישע פלג: היא כפופה לאישור המועצה.

אופיר פינס-פז: ברור.

אלישע פלג: אם כך היא לא מנהלת כלום, אלא רק ממליצה.

אופיר פינס-פז: היא מנהלת עד גבול מסוים.

אריה בר: פרוטוקול ההנהלה ממילא בא לאישור המועצה.

יהודה זמרת: ראש העירייה מנהל את העירייה, המנכ"ל שלה מנהל, ויש לה מועצה שמאשרת.

יהודה זמרת: אנחנו נותנים לוועדה סמכות שאין לאף אחד.

יהודה זמרת: צריך להשאיר את זה למועצה שתקבע לעצמה.

עידו בן י צחק: קורא סעיפים 87-93: 87(א) חברי המועצה החברים בוועדות המועצה יבחרו באופן התואם ככל שניתן את ההרכב הסיעתי של המועצה, ובלבד שבכל ועדה יהיה נציג סיעה אחת לפחות מהאופוזיציה; לעניין זה, "אופוזיציה" – כמשמעותה בסעיף 82(ג).

עידו בן י צחק: (ב) סיעה הזכאית לייצוג בוועדה של המועצה, רשאית לקבוע את נציגיה לאותה ועדה בהודעה בכתב לראש העירייה; לא קבעה סיעה בתוך 14 ימים ממועד החלטת המועצה, את נציגיה בוועדה, תבחר המועצה את חברי הסיעה שיהיו חברים באותה ועדה.

עידו בן י צחק: (ג) הוראות סעיף קטן (א) לא יחולו על ועדת ההנהלה.

עידו בן י צחק: (ד) בוועדות המועצה בעירייה אזורית, יינתן ייצוג רחב ככל הניתן לאזורים המיוצגים במועצה.

עידו בן י צחק: 88.

עידו בן י צחק: (א) ועדה תבחר יושב ראש מבין חבריה, שהם חברי מועצה, ואולם מועצת העירייה רשאית לקבוע שבחירת יושב ראש ועדה תהא טעונה אישורה, והכל ככל שלא נקבע אחרת לפי חוק זה.

עידו בן י צחק: (ב) הוראות סעיף 87(א) לא יחולו על מינוי יושבי ראש הוועדה.

עידו בן י צחק: 89.

עידו בן י צחק: (א) ועדות חובה יכהנו בתפקידן כל תקופת כהונתה של המועצה.

עידו בן י צחק: (ב) המועצה רשאית בכל עת לבטל ועדת רשות.

עידו בן י צחק: (ג) המועצה רשאית בכל עת, ובכפוף להוראות חוק זה, לשנות את הרכבה של כל ועדה וכן להוסיף חברים לה או להחליפם; ואולם סיעה אשר קבעה את נציגיה לוועדה כאמור בסעיף 87(ב) רשאית להחליפם בהודעה בכתב לראש העירייה.

עידו בן י צחק: 90.

עידו בן י צחק: (א) סדרי עבודתה של ועדה ייקבעו על ידי הוועדה עצמה או המועצה, ככל שלא נקבעו בחוק זה או בידי השר.

עידו בן י צחק: (ב) הוראות סעיפים 77 ו-79 יחולו על דיוני הוועדות, בשינויים המחויבים.

עידו בן י צחק: (ג) ועדה תכונס בידי היושב ראש שלה, לפחות אחת לחודשיים; לא כונסה ועדה כאמור יחדל יושב ראש הוועדה מלכהן והמועצה תמנה, בישיבה הראשונה לאחר שחדל היושב ראש לכהן, יושב ראש אחר לוועדה.

עידו בן י צחק: (ד) יושב ראש ועדה שחדל לכהן כאמור בסעיף קטן (ג), לא יוכל לכהן כיושב ראש אותה ועדה במשך שנה מיום שחדל מכהונתו.

עידו בן י צחק: (ה) יושב ראש ועדה רשאי לקרוא בכל עת לישיבה של הוועדה והוא חייב לקרוא לישיבה כאמור על פי החלטת הוועדה, על פי בקשת שליש מחברי הוועדה, על פי בקשה של ראש העירייה או על פי בקשה של המועצה.

עידו בן י צחק: (ו) ועדה תאפשר לנציגי גופים ציבוריים או לנציגים מקרב הציבור להופיע בפניה ולהציג את עמדתם בנושאים העומדים על סדר יומה, על פי כללים שתקבע.

עידו בן י צחק: 91.

עידו בן י צחק: (א) חבר מועצה שהוא חבר ועדה, חברותו בוועדה נפסקת משנפסקה חברותו במועצה.

עידו בן י צחק: (ב) חבר ועדה מקרב הציבור שהתקיים בו תנאי פסלות כאמור בסעיף 51, יחדל להיות חבר ועדה.

עידו בן י צחק: (ג) חבר ועדה רשאי להתפטר מחברותו בוועדה בהודעה ליושב ראש המועצה; התפטר חבר הוועדה, תמנה המועצה נציג אחר במקומו.

עידו בן י צחק: 92.

עידו בן י צחק: העירייה תאפשר לוועדות המועצה להשתמש בחדרים ולקבל שירותי משרד לצורך פעילותן.

עידו בן י צחק: 93.

עידו בן י צחק: (א) המועצה או ועדה מועדותיה רשאית לזמן נושא משרה או מי שאחראי על יחידה בעירייה או עובד אחר הכפוף במישרין לראש העירייה או למנהל הכללי או בעל תפקיד מקביל בחברה עירונית מיוחדת להופיע לפניה, בנושא הנדון על ידה במסגרת תפקידיה, אם דרשו זאת שליש לפחות מחברי המועצה.

עידו בן י צחק: (ב) מי שהוזמן כאמור חייב להתייצב לפני המועצה או הוועדה לפי הענין ולמסור לה את המידע שבידו הנוגע לנושא הדיון, בכפוף להוראות סעיף 61.

עידו בן י צחק: בסעיף 93(א), בעקבות ההערה של היועץ משפטי של משרד הפנים, אני מבהיר שהכוונה היא לפני הישיבה.

עידו בן י צחק: בישיבה עצמה המועצה יכולה לקבל כל החלטה בעניין הזה.

אופיר פינס-פז: המועצה רשאית לבטל בכל עת ועדת רשות, אבל זה לא יכול להיות שרירותי.

אופיר פינס-פז: היא צריכה לנמק למה היא מבטלת ועדה שפועלת.

מאיר שטרית: לעצמה.

אופיר פינס-פז: כן.

אופיר פינס-פז: צריך להסביר.

יהודה זמרת: יש דיון, והיא מקבלת החלטה.

אלישע פלג: יש בעיה עקרונית שהצעת החוק לא נותנת לה תשובה לאורך כל הסעיפים האחרונים.

אלישע פלג: אף אחד לא קבע שחבר מועצה חייב להיות חבר ועדה.

אלישע פלג: אני חושב, שצריך להכניס סעיף שאומר שחברי מועצת העיר חייבים לשמש כחברים בוועדות על פי החלטת מועצת העיר.

אלישע פלג: היום חבר מועצה יכול לומר שהוא לא רוצה לכהן בוועדות.

מאיר שטרית: זכותו.

אלישע פלג: זכותו לא לכהן בוועדות?

מאיר שטרית: כן.

מאיר שטרית: הוא לא ייבחר מחדש.

אלישע פלג: הצעת החוק גם לא נותנת תשובה, האם ניתן לחייב חבר מועצה להיות חבר בוועדה, למשל בוועדת ביקורת.

אלישע פלג: אף אחד לא רוצה להיות חבר בוועדת ביקורת, האם החלטת המועצה שחברים מסוימים יהיו חברי ועדת ביקורת מחייבת את אותם חברים?

מאיר שטרית: לא.

אופיר פינס-פז: הבעיה היא עם סמכויות הוועדות.

אופיר פינס-פז: ברגע שלוועדות אין סמכויות, אף אחד לא רוצה להיות חבר בהן.

אופיר פינס-פז: חוץ מזה שעכשיו חייבנו להביא את הפרוטוקולים לאישור הוועדה צריך לחשוב, האם אנחנו נותנים איזושהי סמכות לוועדות החובה.

אריה בר: נתת להן סמכות.

אריה בר: ברגע שאתה החלטת שהפרוטוקולים באים לאישור המועצה, הן יכולות לקבל כל החלטה ובתנאי שהיא מקבלת אישור.

אריה בר: זאת הסמכות.

אריה בר: ברגע שהעברת לאישור המועצה את הפרוטוקולים, נתת להן סמכות.

אלישע פלג: האם אפשר לחייב חבר מועצה להיות חבר בוועדה או לא?

אופיר פינס-פז: לא.

אופיר פינס-פז: לפי עמדתו של השר, לא.

מאיר שטרית: גם בכנסת חבר כנסת לא חייב להיות חבר בוועדה.

אלישע פלג: ומה לגבי ועדת ביקורת?

אלישע פלג: הרי חייבת להיות ועדת ביקורת.

מאיר שטרית: אם אף אחד לא רוצה, לא תהיה ועדת ביקורת.

קריאה: מבקר העירייה יטפל בזה.

אופיר פינס-פז: במקרה שאף אחד לא רוצה להיות חבר ועדת ביקורת, אני מוכן להיות יו"ר ועדת הביקורת.

מאיר שטרית: אנחנו נמנה מבקר.

אריה בר: אלה שיראו את עצמם מועמדים לקדנציה הבאה יהיו חברי הוועדה.

יהודה זמרת: בעירייה מסוימת היתה קואליציה מקיר לקיר, ורק אחד מאופוזיציה שסרב מסיבותיו שלו להיות חבר בוועדת ביקורת.

יהודה זמרת: אנחנו קבענו מנגנון שאומר, שאנחנו מורידים את הדרישות.

יהודה זמרת: כאשר אנחנו נגיע למצב בו אף אחד לא יכהן בוועדה אנו נגיד, שהשר יאשר להוריד את כל הדרישות.

אופיר פינס-פז: במקרה שאף אחד לא רוצה להיות חבר ועדת ביקורת השר ימנה חבר ועדת ביקורת מטעם האופוזיציה.

יהודה זמרת: אם האופוזיציה רוצה.

יהודה זמרת: הבעיה מתחילה כאשר האופוזיציה לא רוצה.

מאיר שטרית: אני אמנה.

קריאה: בתנאי שיהיו לו סמכויות.

מאיר שטרית: אם אני אמנה אותו, יהיו לו הרבה סמכויות.

מוטי ששון: אם הכוונה להביא את כל החלטות הוועדה, זה כרוך ב-8 שעות ישיבה של מועצת עיר.

מוטי ששון: זה טרוף.

מוטי ששון: אם יש לי 25 ועדות, ואני אכנס את המועצה לאשר את כל ההחלטות זה ייקח 8 שעות.

אלישע פלג: אישור פרוטוקולים של ועדות עובר הכי מהר במועצה.

אופיר פינס-פז: אל תקים 25 ועדות.

אופיר פינס-פז: הצענו 8 ועדות חובה.

מוטי ששון: גם אם 8 ועדות חובה זה ייקח הרבה זמן.

אופיר פינס-פז: החלטות של 8 ועדות חובה אפשר להביא לאישור המועצה.

מוטי ששון: מה עם ועדות הרשות שהן בסמכות כל מועצה?

מוטי ששון: כאשר רוצים להקים קואליציה, אתה רוצה לתת לסיעות גם יושבי ראש ועדות.

מוטי ששון: אי אפשר לעבוד ככה.

מוטי ששון: אם יש בפרוטוקולים 10 סעיפים, נקיים הצבעה על כל סעיף?

אופיר פינס-פז: מה פתאום?

אופיר פינס-פז: ככה למדו אותך לדון?

אופיר פינס-פז: תראה איך ראש הממשלה מעביר סעיפים.

מוטי ששון: אבל כל אחד רוצה לדבר, לכל אחד יש מה להגיד,

מוטי ששון: ולכל אחד צריך לתת 10 דקות.

אופיר פינס-פז: רק בחולון לכל אחד יש מה להגיד.

אופיר פינס-פז: בעיר נורמאלית לא.

מוטי ששון: האם לא תיתן 10 דקות לכל אחד שרוצה לדבר?

אופיר פינס-פז: לא.

מאיר שטרית: 5 דקות.

מוטי ששון: אם לכל חברי מועצה ניתן 5 דקות, תחשבו כמה זמן תתקיים הישיבה.

מוטי ששון: אי אפשר לעבודה ככה.

אופיר פינס-פז: אני חשבתי שאני הכי דמוקרטי, אבל אתה יותר דמוקרטי ממני.

מוטי ששון: אי אפשר לעבוד ככה.

אופיר פינס-פז: אני לא עובד ככה.

רפי ורטהיים: לוועדות חובה יש חובה להביא את הפרוטוקולים למועצת העירייה.

רפי ורטהיים: לוועדות רשות זו תהיה רשות.

רפי ורטהיים: בנוסף, סעיף 89(א) הוא מיותר.

רפי ורטהיים: מה הרעיון לכתוב, שוועדות חובה יכהנו בתפקידם כל תקופת הכהונה?

רפי ורטהיים: ועדות חובה מכהנות כל הזמן.

אלישע פלג: ההרכב משתנה.

אופיר פינס-פז: יש בזה משהו.

יהודה זמרת: בסעיף 89 מוצע לבטל סעיף מסוים, שאולי ועדת רשות ארעית תכהן באותו מועד שהמועצה מינתה אותה, לשנה או לתפקיד מסוים.

יהודה זמרת: מוצע לבטל את זה, מתוך הנחה שהמועצה רשאית כל הזמן לבטל ועדות, אבל המטרה של המנגנון היא השמטה אוטומטית.

יהודה זמרת: ברגע שהוועדה סיימה את תפקידה, לא צריך החלטה נוספת כדי לבטל אותה.

יהודה זמרת: לכן, חוק הפרשנות אומר שאפשר לבטל באותה הדרך.

יהודה זמרת: למה צריך לתת לחוק הפרשנות לקבוע זאת ולא לכתוב במפורש, שאם מינית ועדה למשימה מסוימת והיא סיימה את המשימה, היא תסיים את עבודתה.

יהודה זמרת: למה צריך להשאיר את זה לפרשנות.

אופיר פינס-פז: אלה ועדות עד הוק.

אופיר פינס-פז: זה משהו אחר.

יהודה זמרת: זה נקרא ועדת רשות ארעית.

שוקי פורר: את מינוי הוועדות צריך להטיל על ראש הסיעה ולא על הסיעה.

שוקי פורר: אצלנו ברחובות היה ויכוח בליכוד, וזה נמשך שנה שלמה.

שוקי פורר: בנוסף, בסעיף 90(ה) לא בכל עת היו"ר יכול לכנס ישיבה מיד.

שוקי פורר: זה לא צו 8.

שוקי פורר: אפשר להודיע 3 ימים קודם.

שוקי פורר: דבר נוסף, בסעיף 93 צריך לומר, שחובת הפקיד להופיע ולא שהוועדה רשאית.

שוקי פורר: זה לא חכמה אם יו"ר הוועדה יבקש שהגזבר יופיע והוא לא יופיע.

יהודה זמרת: זה מופיע בסעיף (ב).

יהודה זמרת: ברשויות המקומיות עלול להיווצר מצב בו ראש הסיעה יקבל מעמד, ויוכל להחליט את מי הוא רוצה למנות.

אופיר פינס-פז: גם ראש הסיעה שלי יכול למנות את מי שהוא רוצה.

יהודה זמרת: אנחנו אומרים, שהסיעה תתכנס ותבחר.

יהודה זמרת: יש פיצולים רבים.

יהודה זמרת: שהסיעה תחליט.

אופיר פינס-פז: אתה טועה.

אופיר פינס-פז: ראש הסיעה יחליט.

אופיר פינס-פז: האם זו בעיה שלך?

יהודה זמרת: כן.

יהודה זמרת: באותה רגע התיק הזה יגיע.

אריה בר: ראש הסיעה צריך להחליט, כי אחרת אין סיעה.

ריצ'רד פרס: בסעיף 90(ו) חשוב שגם יהיו נציגים שיבואו לפי החלטת נציג האופוזיציה, אם זה מומחה או נציג גופים ציבוריים.

ריצ'רד פרס: אם מביאים רק את נציגי ההנהלה או את חברי מועצת העיר, אין בזה טעם.

מאיר שטרית: כתוב: על פי כללים שתקבע.

אופיר פינס-פז: אני רוצה לסכם את הפרק הזה.

אופיר פינס-פז: מי שיקבע בסעיף 87 זה ראש הסיעה.

אופיר פינס-פז: ראש הסיעה הוא הראשון ברשימה, או מי שהסיעה בחרה.

אופיר פינס-פז: סיעה יכולה להתפצל.

אופיר פינס-פז: לגבי הנושא של פרוטוקולים – הפרוטוקולים שיובאו כחובה לאישור הן רק של ועדות חובה.

אופיר פינס-פז: בוועדות רשות זה יהיה רשות.

אופיר פינס-פז: אם אף אחד לא מסכים להיות חבר בוועדת ביקורת, שר הפנים ימנה.

אופיר פינס-פז: בנוסף, לוועדות קרואות יהיו רק שתי ועדות חובה: ועדת כספים וועדת ביקורת.

תומר רוזנר: יש שני נושאים שמופיעים בפקודת העיריות, ואתם צריכים להחליט לגביהם.

תומר רוזנר: נושא אחד זו הצהרת אמונים של חברי מועצה.

אופיר פינס-פז: נוריד את זה.

קריאה: למה להוריד?

תומר רוזנר: יש סעיף נוסף, בדומה לכנסת, שאם מתפלגים מסיעה אי אפשר אחר כך להיבחר.

אופיר פינס-פז: למה לא הכנסת את זה, יהודה?

יהודה זמרת: זה צריך להיות במסגרת חוקי הבחירות.

אופיר פינס-פז: השאלה מה אתם עושים עם זה?

תומר רוזנר: לא הצעתם לתקן את חוקי הבחירות ולהעביר את זה לשם.

אופיר פינס-פז: אני מציע כרגע לחוקק את זה, ואחרי זה אם אתם רוצים תורידו את זה.

אופיר פינס-פז: כרגע נשאיר את המצב הקיים.

יהודה זמרת: המצב הקיים היום לא בהיר עד הסוף.

יהודה זמרת: הנוסח שנוגע להתפלגות מסיעה לא בהיר עד הסוף.

מאיר שטרית: אנחנו נתקן את זה בחוקי הבחירות.

אופיר פינס-פז: בסדר.

אופיר פינס-פז: תודה רבה, הישיבה נעולה.

אופיר פינס-פז: אני מודה לכולם על ההשתתפות.